Euskara uharte izan ez dadin - Irutxuloko Hitza : Irutxuloko Hitza\nDonostian bi hizkuntza ofizial ditugu, eta mundu zabaletik etengabe etortzen zaizkigun bisitarien hizkuntzekin bizikide izan behar duela aipatzen da behin eta berriz Donostiako Udalak markatzen dituen hizkuntza jarraibideetan. Errotulazioen kasuan, bi hizkuntza ofizialez gain, beste hizkuntza batzuk erabili behar direnean, hurrenkera hau erabiliko dela aipatzen du: euskara, gaztelania, frantsesa eta ingelesa. Euskarari lehentasuna emanez.\nBaina argazkian ikusten dugun moduan, kasu askotan ez da bermatzen. Hona hemen, uhartera joateko txaluparen postuan ageri den errotulazioa. Euskara bigarren mailan geratzen da beste hizkuntzekin batera gaztelaniari lehentasuna emanez.


"Oso kezkatuta gaude euskarak Lemoizen bizi duen egoerarekin; horregatik sortu genuen taldea" - Lemoiz - Hiruka.eus\n"Oso kezkatuta gaude euskarak Lemoizen bizi duen egoerarekin; horregatik sortu genuen taldea"\nIker Rincon Moreno 2020-12-01 10:50\nUdalerrian ume eta gaztetxoen artean euskararen erabilera bultzatu guran, Etzandarri euskal mendi-taldea sortu zuten duela 5 urte Lemoizen. Urteotako ibilbidea oparoa izan da; 51 gailur igo dituzte, baita udalerriko 40 lagunetik gora mugiarazi ere. Bidean, baina, taldeak askotariko aldaketak pairatu ditu, modu batean edo bestean, jende gehiagorengana ailegatzeko asmoz. Hala, orain, euskaraz egiteko konpromisoa eta gaitasuna duen edonork parte har dezakeela iragarri dute taldekoek, gazte zein heldu izan. Iosu Alberdigaz egin dugu berba, taldeak urteotan bizi izandakoen errepasoa egiteko.\nAbenduan bost urte beteko ditu taldeak. Zer balorazio egiten diozue urteotako ibilbideari?\nOso pozik gaude egindakoarekin; egia esanda, oso polita izan da orain arteko ibilbidea. Egin dugun bideoa ikusterakoan hunkitu eta hunkitzen gara, eta egindakoaz jabetzen gara. Lemoiz bezalako herri txiki batentzako gauza handia izan da.\nInguruko mendiak ezagutzeaz gainera, euskararen erabilera sustatu gura izan duzue. Zelakoa izan da esperientzia?\nSentsazio gazi-goxoa dugu, ez dugulako lortu Etzandarriko egitasmoetatik kanpo gurekin datozen gaztetxoen arteko ohiko harremanak euskaraz izatea. Batzuetan, lana ematen digu irteeretan ere gaztetxoek euskaraz egin dezatela eragitea. Dena dela, gutxi gora behera lortzen dugu eta, behintzat, euskarak bizi duen egoeraz eta arazoaz jabetzen dira. Aurrerago ernatuko den euskaltzaletasuna ereiten ari garela pentsatu nahi dugu. Gauza bera gertatzen da mendi eta naturarekiko zaletasunarekin, baita Euskal Herriarekiko maitasunarekin. Erein barik ez da gero jaso.\nBertoko euskara hilzorian dago, eta azken 20 urteotan herrian euskara nola joan den amatatzen ikustea oso gogorra izan da euskara maite dugunontzat.\nZein da euskararen egoera Lemoiz udalerrian?\nOso kezkatuta gaude egoerarekin, horregatik sortu genuen taldea. Bertoko euskara hilzorian dago, eta azken 20 urteotan herrian euskara nola joan den amatatzen ikustea oso gogorra izan da euskara maite dugunontzat. Inpotentzia da egoera hobekien deskribatzen duen hitza. Era berean, Lemoizko gizarteari asko inporta ez zaiola ematen du, eta horrek ere min handia egiten digu.\nGazteek euskaraz omen dakite, ziur asko denek D ereduan ikasi dutelako, baina ez dute erabiltzen; eta askoren maila ere nahiko kaxkarra dela esan beharra dago, zintzoak izanda. Beraz, etorkizuna beltza ez bada, oso iluna bai. Baina, tira, euskaldunak gara, eta oraindik hemen gaude; beraz, zer edo zer asmatuko dugu eta bizirautea lortuko dugu gutxienez orain arte bezala.\nBost urteotan zenbat mendi ezagutu dituzue?\nZehatz-mehatz, Euskal Herriko 51 gailurretara igo gara, Araban, Bizkaian eta Gipuzkoan. Nafarroara eta Iparraldera oraindik ez gara joan, urrun daudelako egun baterako irteerak egiteko, baina, hara ere, helduko gara, asteburu osorako irteerak egitea pentsatzen ari garelako. Hala ere, zalantzarik gabe, bost urteko ibilbide honen alderik interesgarriena da Lemoizko naturagunea ezagutzea, mendi eta naturagune zoragarriak gordetzen dituelako. Deskubrimendu horrek proposamen sendo bat aurkeztera eraman gaitu: “Lemoizko itsaslabarrak naturagune babestua. Orain da garaia”. Abenduaren 15ean Eusko Legebiltzarreko jasangarritasun, ingurumen eta ingurune naturalaren batzordeko mahaian aurkeztuko dugu hori.\nBeste aldetik, Lemoizko Etzandarri eta Lularri mendietan mendi-buzoiak jarri ditugu, eta gure asmoa da gehiago jartzea.\nHasierako ideia zen umeak eta gaztetxoak mendira eramatea, guraso barik. Orain, aldiz, pentsatzen ari gara edonori zabaltzea berton parte hartzeko aukera, euskaraz aritzeko konpromisoa eta gaitasuna duen bitartean.\nAldaketarik jasan duzue hasierako urtetik gaur egunera arte?\nBai, taldearen helburua aldatu da; hasierako ideia zen umeak eta gaztetxoak, guraso barik, mendira eramatea. Hau da, guk, guraso euskaldun gutxi batzuk, umeak garraiatzeko arduratuko ginateke, besterik ez. Eta hala funtzionatu dugu guraso erdaldunak dauzkaten ume eta gaztetxoekin. Horretaz ari garela, aprobetxatu nahi dugu guraso horiei eskerrak emateko guregan eduki duten konfiantzagatik, eta haiek ere proiektuaren zati garrantzitsu bat izan direla adierazi nahi dugu, nahiz eta irteeretara ez etorri.\nBestalde, guraso euskaldun asko, umeak garraiatzeko beharrezkoak izan ez diren arren, etorri nahi zuten eta, horrela, irteeretara ume eta gaztetxoez gainera, heldu asko ere etorri dira. Hau da, familiaz osatutako mendi-talde bat bihurtu ginen.\nBeste arazoetako bat progresioa izan da; hau da, hasieratik dauden umeak nagusitu dira, eta bilakaera bat izan dute. Mendizaleak dira orain, eta ibilbide gero eta zailagoak eskatzen dituzte. Hori arazo bat da hasi nahi duten ume txikiekin uztartzeko; beraz, oreka hori lortzea ez da erraza izan.\nOrain, gainera, beste buelta bat ematen ari gatzaio taldeari. Azken irteeretara heldu batzuk apuntatu dira, beraiek bakarrik, hau da, seme-alabarik gabe. Ondorioz, adinaren muga edo guraso izan beharra kentzeko asmotan gaude, eta muga bakarra mantendu: euskaraz aritzeko konpromisoa eta gaitasuna izatea.\nEta etorkizunera begira? Zein izango da datozen urteetako dinamika?\nEtorkizunera begira, esan dugun moduan, taldea irekiko dugu adin guztietara eta, ibilbideen zailtasuna kontutan hartuta, irteera-egutegi orekatu bat egiten saiatuko gara, ume txikiak hasteko ibilbideak beste ibilbide zailagoekin tartekatuta. Gainera, herriko mendiak eta naturaguneak ezagutzen jarraituko dugu gure proposamenari “Lemoizko itsaslabarrak naturagune babestua, orain da Garaia” bultzada bat emanez.\nBestalde, Nafarroako Pirinioetara asteburu oso baterako irteera bat antolatzen saiatuko gara.\nBosgarren urtemuga ospatzeko bideo berezia osatu duzue, baita publikoki aurkeztu ere. Zelako harrera izan du horrek?\nBada, jaso dugun feedbacken arabera jendeari asko gustatu zaio. Taldearekin sekula etorri ez direnak harritu direla esaten digute, zer egiten dugun eta zer ondo pasatzen dugun ikusterakoan. Beste ibilbide motak egiten genituela pentsatzen zuten.\n2020 arraro honetan, zelan egin diozue aurre egoerari zuen jardunean?\nMartxoan irteerak bertan behera utzi behar izan genituen ekainera arte. Ekainekoa egin genuen, eta irailekoa ere hamar pertsonako mugarekin egin genuen. Hala ere, geroztik geldirik gaude. Ea, 2021ean berriro has gaitezkeen. Ez pentsa, baina, guretzat arazo bat da, ohitura eta sasoia galtzen direlako, eta berriz hastea kostatzen delako.\nErredakzioa 2020 aza 23 Lemoiz\nLemoizko Etzandarri Euskal Mendi Taldeak bost urte beteko ditu abenduan eta, ospatzeko, urteotan igotako gailur denak gogorarazteko bideoa argitara...


Txitxarroa, berdela eta Joxe Miguelen bateleko beste arrain batzuk – Mantala\nJoxe Mielen batelean txitxarroa eta berdela daudela dio kantak. Udaberrian inguruan arrantzan ibiltzen zen seinale. Harroputz eta ahobero izateagatik idatzi zizkioten Donostiako portuko gizon honi hitz horiek, baina hegaluze eta antxoarik ez zuen otarrean. Horiek euskal gastronomian leku garrantzitsua izan dute beti, berdelak eta txitxarroak ez bezala. Merke izatearen ajeak. Joxe Mielek, zerbait jakingo zuen, ordea, joera aldatu egin baita urteekin eta lau arrain mota hauek errezetategiko orri asko hartu baitituzte.\nBerdelak udaberri hasiera adierazten du eta otsailetik maiatzera artean izaten da bere onenean. Kalitate eta zapore handiko arraina da, arrazoizko prezioa duena; hamaika modutan jan daitekeen altxorra. Iraganean, euskal arrantzaleek ez zuten berdela arrantzatzeko ohiturarik, sukaldaritzarako estimu txikia ziotelako eta sasoi honetan bisiguak edo legatzak etekin handiagoa ematen zielako. Neguan bueltatzen zenean hartu ohi zuten, kontserbatarako, beita gisa edo soroetako ongarritarako. Ohikoak ziren espezie batzuk urritzearekin batera, ordea, protagonismoa hartzen joan da eta egun kanpaina nagusietako bat da. Baxurako arrantza-ontziek arrantza arte jasangarriez harrapatzen dute Kantauri itsasoan, nagusiki, antxoa harrapatzeko zain dauden bitartean.\nMokaduan jateko edo pintxo ezagunen osagai gisa, antxoa loraldi garaiko beste arrain nagusietako bat da. Urtearekin batera hasi ohi da bere arrantza, baina kopuru handienak apiriletik ekainera bitartean jasotzen dituzte, hain zuzen ere, gainazalera elikagai bila ateratzen direnean. Arrain urdina da, estimatu eta zaporetsuenak Bizkaiko Golkokoak dira. Frijitu, erregosi, marinel eran, nahaskian… antxoa oso preziatua da euskal sukaldaritzan, bai freskoa bai kontserban. Biomasaren murrizketa arriskutsuaren ondorioz, mugatua dago bere arrantza, beraz, kontserba industriak beste leku batzuetatik inportatzen du, artisau eran lan egiten duten kontserba-fabrika gutxik lantzen dituzte hemengoak. Kristalezko poteetan sartu aurretik, zortzi hilabetez ontzen dituzten gatzetan, ondoren, garbitu eta oliotan bustita gordetzen dituzte.\nTxitxarroa gure kostaldeko arrain arruntenetako bat da eta euskal arrantzale populazioen oinarrizko elikagai bat izan da. Pobreen arraintzat jotzen zen, oso arrunta delako eta arrazoizko prezioa zuelako; beste espezie batzuk urritzean, ordea, errezetategian lekua hartzen joan zen, haren zutabe bihurtu izatera pasatuz. Gure kostaldetik ia desagertu den bisiguaren alternatiba merkea da. Haragi zaporetsua du, bizia, ez da oso mamitsua baina nutrizio balio handia du. Kontsumitzeko garai egokiena apiriletik urrira artekoa da. Fresko jan ohi da, ale handiak labean erreta bereziki apartak dira; txikienak, nagusiki, kontserba industriara bideratzen dituzte.\nEkainetik urrira ere hegaluzearen garaia izaten da. Udako sukaldaritzaren izarretako bat da; hamaika platerek dute protagonista, hegaluzea tomatearekin, adibidez. Haragi argia dauka, ia zuria, ukitu finekoa, oso zapore on eta sendokoa. Mendrezka, buruaren azpiko zatia, da gehien estimatzen dena. Fresko jaten ez denean, artisau kontserbak egiten dituzte, eskabetxean edo oliotan, boladatik kanpo urteko edozein unetan jan ahal izateko.\nAspalditik ustiatu dituzte euskal arrantzaleek tunidoak, are gehiago horretarako zenbait teknika erabiltzen aitzindariak izan dira. Bizkaiko Golkoan eta inguruko uretan harrapatzen dituzte baxurako euskal ontziek, banan bana, sarerik gabe, baimendutako tresna tradizionalekin: kanabera eta kazako arrantza. Hala, kalitatea hobetzeaz gain, arrantzategien iraunkortasuna eta itsas baliabideen iraupena bermatzen da. Neurri eta freskotasun onena dutenek Eusko Label bereizgarria jaso ohi dute portuan bertan.


Manuel Castells – Comunicación y Poder – Grupo Vasco del Capítulo Español del Club de Roma\nHasieraManuel Castells – Comunicación y Poder\n13 urtarrila, 2010\nBotere-harremanen arteko aldaketa galanta\nReprogramar las redes, recablear las mentes, cambiar el mundo… ez gehiago eta ez gutxiago. Erabateko iraultza honez gero indarrean dagoena eta Manuel Castells irakasleak eraz eta moldez, taxuz eta zentzuz, sakon asko Comunicación y Poder (Alianza Editorial, 2009) deitu saiakera berrian aztertzen duena. “Klasiko bat” izaten amaitu dezakeen emari horietakoa.\nKomunikabideak ditugu dagoeneko botere-estrategiek euren helburuak lortzeko aukeratu duten lan-esparrua. Hala ere, gaur egungo testuinguru teknologikoan, giza-komunikabideen larraina ez da inondik ere amaitzen oraintsu arte nagusi izan diren ohiko prentsa, irrati eta telebistetan. Internet plazaratu ostean, eta hainbat eratako eusgailu mugikorren laguntzaz, komunikazio-eremu berri bat sortu eta suspertu da, zibernauten autokomunikazioa alegia, botere-harremanak zeharo aldaraziko dituena.\nMundua aldatzen ari denik ez du gero inork ukatuko. Eta, gainera, azken bolada honetan abiada dezente hartu du. Aurreko mendearen hondarrean ustekabean topo egin zuten hiru zaldunak elkarrekin bildu eta, oraingoan, XXI. mendeaz arrapaladan jabetu nahi bide dute. Hiru dira, hiru, zaldunok: Teknologia, Komunikazioa eta Botorea. Hemen dira, heldu dira, nagusi dira. Saretikan mintzatzen da Interneten tronpeta, baita ere ikaratzen zibernauten ibarra.\nHau guztia aztertu du Manuel Castells irakasleak Comunicación y poder (Alianza Editorial, 2009) deritzan saiakeran. Komunikazioaren eta boterearen teoria berri baten ataritan gaude. Aurkibidea arras adierazgarri bezain esanguratsua:\nSarrera hau ez dago Euskarara itzulita erabat. Hura guztiz irakurtzeko bere baliokidea bisita dezake gaztelaniaz.


Bridget Jones: The edge of reason - bizkaie.biz\nRenee Zellweger-ek ostera be heldu deutso itzelezko ospe eta izena emon eutson Bridget Jones-en personaia antzezteko beharrari. Bigarren film honetan istorioa hasten da lehenago amaitu zan leku berean: Bridget zoriontsua da Mark Darcy abogadu prestigiotsuagaz daukazan maitasun hartu-emonei esker; egoera idiliko horrek, dana dala, ez dau larregi iraungo. Jelosiak eta segurtasun faltak hasiko dira mutil-lagunaren lankide erakargarria, Rebecca, tartean sartzen danean.\nBridget-en baldarkeria aurreko filmaren arrakastearen giltzarrietako bat izan arren, oraingoan filmaren egileak lar baliatu dira ezaugarri horretaz, eszena barregarriak oinarri barik puztuz eta personaiaren mamina albo batera itxiz. Bigarren film honetan ez dogu ikusiko maitasunagaz tematuta dagoan Bridget bat, ezpada behar baino askoz dudati eta baldarragoa dan Bridget.\nSharon Maguirek lehenengo filma gidatzean jadetsitako arrakastearen ostean, oraingoan Beban Kidron izan da lana zuzendu dauana, Helen Fiedling-aren bigarren nobelatik abiatuz. Pelikulari jazoten jakon modu berean, bigarren nobela honek be ez ebazan irakurleen itxaropenak bete.\nPersonaien jarduna eta karakterizazinoa ona izanagaitik be, istorioa ez da ikus-entzuleakaz bat egiteko gauza. Besterik ezean, film egokia izan daiteke bideo klubean hartu eta egun ganorabako eta gogaikarri baten ikusteko.\n- Zuzendaria: Beeban Kidron.\n- Herrialdea: Britainia Handia.\n- Antzezleak: Renée Zellweger (Bridget Jones), Hugh Grant (Daniel Cleaver), Colin Firth (Mark Darcy), Jim Broadbent (aita), Gemma Jones (ama), Jacinda Barrett (Rebecca), Sally Phillips (Shazzer), Shirley Henderson (Jude), James Callis (Tom), Jessica Stephenson (Robyn).\n- Gidoia: Andrew Davies, Helen Fielding, Richard Curtis eta Adam Brooks; Helen Fielding-en nobelan oinarrituta.\n- Argazkia: Adrian Biddle.\n- Muntaia: Greg Hayden.


Irailak 25 Zodiac - Astrology Zodiac Signs - Kilo\nIrailaren 25eko Zodiac\n09/25 urtebetetzea - Zodiac informazioa x\nHitz bakarrean:Ez dago argi\nIndarra:Erraz hitz egitea\nIrailaren 25a da Libraren zeinuan elkarrekin topatutako lehen batasun eta askatasun benetako lehen mezua. Gauzak argiagoak direnean, noiz hitz egin behar den eta gizarte zirkulu egokiak norberak bere ametsak jarraitzeko duen gaitasuna definitu dezakeen data da. Bestalde, kontaktu sozialek edozein egoerari txinparta kendu diezaiokete, data honetan jaiotako pertsona bat ezegonkorra bada, eta garrantzitsua da komunikatzea bezainbeste jokatzea barne mundua benetan ulertzeko. irudiaren atzean ezkutatuta.\nILARGIA - MERKURIOA ((Pluton) - NEPTUNO\nXehetasunetan sakabanatuta, aldi berean osotasunean sumatzen duten bitartean, irailaren 25ean jaiotakoek erraz galtzen dituzte beren benetako aukerak eta oinarriak. Oso gutxi dago haien ilara planetarioan eta Eguzkian Libran lurreko planoetara konektatzeko, eta beren gorputza zaindu behar dute benetako aukerak antzeman eta iniziatiba beren bi oinetan tinko erakutsi ahal izateko. Emozioen adierazpena da haien gaia eta badirudi egoaren arazoak hemen desagertzen direla beste pertsona batekin bizitza pribatuko xehetasunak maitasunaren indarrarekin eta partekatze intimoarekin.\nBigarren lerroan sortu ohi diren harreman helduak azpimarratzen dira. Oso gutxitan emango diete emozioei dibertsioaren mesedetan, eta haien erantzukizun zentzua eta izaera leiala maiz iraunkorrak eta sakonak diren amodio eta loturetara eramaten dira. Isilpean norbait inguratu eta bere munduko erdigune sentiaraztea nahi duten arren, nahi gabe beste pertsonaren inguruan biribileko papera hartuko dute, askotan bikotekidearen bizitzan berea baino energia gehiago inbertituz. Garrantzitsua da maitasun harreman batean parte hartzen dutenean beti beren behar pertsonalekin egiaztatzea, beraz, norbanako biak orekatu ahal izango dituzte.\n'Iraganeko esperientzien fruituen transmisioa betiko izpiritu sortzailearen hazi-errealizazioetara'\nIrailaren 25ean urte bisurgarrian jaiotako Libra ordezkarien Sabian ikurra:\nLerro hauek aldaketari buruz hitz egiten dute, sakona eta sakona uzten duena eta, batzuetan, etengabeko shock egoeran. Oinarria eta sormenaren barne-muina aurkitu arte, traba egin eta bizitza beraien aurrean azaltzen ari direla ikusi ahal izango dute, aldatzen joan eta etorriko dira haien gaineko kontrolik izango ez balute bezala. Bakarrik beren barne munduan konpromisoa hartzen dutenean eta hondoratzen direnean, beraien bizitzan zein helburu duten eta benetan nor diren galdetuz, sortuko dute oinarria beren benetako beharrizanekin bat datozen mugimenduak egiteko eta biziarazteko.\nAskatasunaren zentzua da irailaren 25ean jaiotako Librasen bizitzetan helburu nagusia eta norbaiten bikotea izatearen behar naturalaren aurka dagoela dirudien arren, erraza izango da beraien bizitza aukeretan aitortzea. Haien genealogian aurkitzen diren ereduetatik askatzeko premia handia sentitzen dute eta denbora luzez lotuta eta mugatuta mantentzen dituen zikloa hautsi nahi dute. Benetako lagunak aurkitu, besteekin plano altuago batean konektatu eta askatasun zentzua txertatu behar dute hartzen duten erabaki bakoitzean.\nIrailaren 25ean jaiotako norbaitek bere emozioak modu irekian eztabaidatzen ikas ditzake. Hori egitea naturala dela dirudi ere, lotsaren zentzua oztopatuko dute eta beren ahultasunagatik desegokitasun sentimenduetara gehituko dira askotan. Adierazpen irekitasuna eta argitasuna bultzatuko dituen bikotekide gaixo bat behar dute eta norberak bere barne munduari errespetua eta mirespena ematen dioten jarreretan sendo egon behar duen norbait.\nHaien maitasun bizitza konplika liteke desleialtasun mota batean eroriz gero, eta ezkondutako edo bestela hartutako bikotekideek dituzten harremanek arrastoa utzi dezakete bihotzean. Beraiekiko errespetua eman behar dute lehenik, errespetatuak izan daitezen eta bikotekideari eman ahal izateko. Askatasun handia behar da haien loturetan, eta adiskidetasuna epe luzerako konpromisoetarako oinarri onena dela dirudi. Komunikazioa leuna izanik, beste gauza batzuk modu naturalean isuriko dira.\nIrailaren 25ean jaiotako Libra bikaina da politikan eta esandako hitzen kontrola behar duten espezializazio arlo guztietan. Giroa sumatu eta zenbait zirkulu sozialetan nora eta nola mugitu sentitzen dute eta informatzaile eta bitartekari bihurtu erraztasunarekin. Orekaren eta neurriaren bila, gauza itsusiak politak eta politak bihurtuko dituzte errealitate handiagoarekin eta edozein istorioen bi aldeen arteko erdibidea erakusteko behar dituzten jardueretan bikain egongo dira.\nIrailaren 25ean jaiotakoei beren hitzak neurtzeko modu egokia aurkitzen laguntzeko bosgarren chakra harria kinoita da. Bere energiek elkarrizketa errukitsuak eta estuak eragiten dituzte eta hizkuntzaren jatorria den bihotzeko chakrarekin harremanetan jartzen dira. Egia argi eta garbi esateko prest egotean duen eragin nabariaz gain, bizitzan duten eginkizun desinteresatua zein den ulertzeko puntua lortzen laguntzen dien harri bat ere bada haien bidaia espiritualarekin harremanetan jartzeko.\nIrailaren 25eko urtebetetze oparia\nIrailaren 25ean jaiotakoari urtebetetze oparia nolabaiteko erraztasunarekin eros dakioke. Kamara berri bat edo interesatuta egongo den tramankulu bat gustatuko zaie denbora batez. Barruko diseinuari buruzko liburu bat edo bisitatu nahi dituzten tokiz betetako liburua ere aukeratu dezakezu edo gorde nahi dituzten trinketetarako, sarrerak eta gordailu txikientzako kutxa. Kontzertua edo antzerkirako txartela, bizikleta berria edo, besterik gabe, inoiz bisitatu ez duten leku interesgarri batera paseatzera joatea eskertuko dute.\nEzaugarri positiboak Irailaren 25erako Born\nErrazak, hiztunak eta taktikoak, arretaz neur ditzakete hitzak eta inguruko edonorentzat zailak diren egoerak ekiditen jakin dezakete. Hizlariak eta bihotzez hitz egiten dutenak, askok maite dituzte arrazoi batengatik.\nEzaugarri negatiboak Irailaren 25ean Born\nEgoaren desoreka eta mundua egia ezkutatzeko duten beharraren arabera, gezurti bihur litezke eta gertukoenak ere traizionatu. Pentsamendu gehiegi pentsatzen dutenean eta buruan dituzten prozesuetan sakonegi parte hartzen dutenean, beraien eta besteen behar emozionalak bistatik galtzen dituzte.\nIrailaren 25ean urtebetetze ospetsuak\n1944an Michael Douglas jaio zen, Romancing the Stone, Basic Instinct eta abarretan aktore eta ekoizle estatubatuarra. Adierazi zuen bere burua kameleoi bat dela pentsatzen duela eta hori txikitan bi familien artean joan-etorrian zetorrela. Data berean ezkondutako Catherine Zeta-Jonesekin ezkonduta dago, eta 25 urte gazteago.\n1952an Christopher Reeve jaio zen, aktore eta ekoizle estatubatuarra, eta Libran eroritako Eguzkiaren benetako irudia, 1970eko hamarkadaren amaieran Supermenen erretratuaren ondoren. Zaldi batetik bota ondoren, tetraplegiko geratu zen eta gurpil aulkia eta haizagailu eramangarria erabili behar izan zituen bizitza osoan arnasa hartzeko.\n1968an Will Smith jaio zen, aktore eta rapper estatubatuarra, The Fresh Prince of Bel-Air telesailean ospea lortu zuena. Ausarta izan zen bere barneko bultzada pertsonalari jarraituz, unibertsitatera ez joatea erabaki zuen, nahiz eta ziurrenik Massachusetts Institute of Technology-n (MIT) sartu zitekeen.\nIrailaren 25eko gertakari historiko garrantzitsuak\n1890 - Sequoia Parke Nazionala sortu zen AEBetako Kongresuan.\n1906 - Urruneko aginte baten lehen erabilera itsasontzia itsasertzetik gidatzeko.\n1956 - Itsaspeko lehenengo kable bidezko telefono transatlantikoa inauguratu zen.\n1974 - Alboko lotailu esternalaren ordezko kirurgia egiten den lehen aldia.\n1977 - Chicagoko lehen maratoia.\n1992 - NASAk Mars Observer abiarazi zuen, baina zundak huts egin zuen 11 hilabete geroago.\nHasi Saioa Helenistikoa Bitxiak Aukeratu Ikurra Akuarioa


Malaria – Haitzaren Mintzoa\nMakeda y Pello Lezaunek irekitako abenturako bidea. Fisura onak eta haitz ederreko plakak harrapatzen ditu. “Variante de los techos”-ekin konbinatzen badugu, konbinazio itzela geratzen da.\nBia barrenera hurbiltzea oso ebidentea da, gaur egun gainera, eraiki duten makro zubi eta bidearekin, errazagoa.\nLehen luzea komeni da adaptarse o morir bidetik egitea, malariarena oso oso zikina aurkitzen baita (gaur egungo egoera ez dakigu). Honen ondoren fisura sistemak bilatzen joaten gara R7 rarte. Hemendik eskuinetara joanez gero, variante de los techos-etik irten dezakegu, anbiente ikaragarria du goiko luzeak eta librean irtetzen da!\nJeitsiera, rapelen sistematik egiten da. Materialaren aldetik, mikro joku bati, friend joku bat (CAM 4) gehitu behar zaio, 1 eta 2a errepikatzen eta fisurero joku batekin. Soka bikoitza erabat gomendagarria. Arlegik orain dela urte batzuk bilerak berekipatu zizkiola uste dugu.\nHormak ekialdera begiratzen du, udan, eguerditik aurrera itzaletan ongi eskalatzen da eta udazken/udaberrian, lehenengo ordutako eguzkia aprobetxatu beharko dugu.\nKrokisa, garai bateko Joseba Arlegiren webgunetik aterea.\nKategoriak Biahizpe, Krokisak, Nafarroa\nAurrekoa Previous post: Berberana, informazio orokorra\nHurrengoa Next post: Niña Koyote\nEl beso de la mujer pintora\nAlluitz Anboto Andasto Araba Artolako lepoa Atxarte Balerdi Berberana Biahizpe Bizkaia Contrafuerte Palomares Erroitegi Etxauri Gipuzkoa Iritziak Krokisak Labargorri Leire Nafarroa Ogoño Palomares Peña Alta Ranero Ziordia


FANT 2015 amaitzeko hiltzaile errugabeak\n“La hora del baño” terrore istorioa da, desatsegina, maltzurra eta makurra. Horrez gain, maitasun istorioa ere bada, bikoteak bizirik jarraitzea nahi duen bi ezgairen artekoa. Gore generoaren izua eta melodrama nahasten ditu.\n“La hora del baño” Eduardo Casanova ospetsuak eginiko laburmetraiaren izenburua da eta FANT-en amaiera ekitaldiko galan eskainiko dugu Salan maiatzaren 15ean, Gonzalo Bendala laburmetraia egilearen “Asesinos Inocentes” estreineko film luzearekin batera.\n“Asesinos Inocentes”ek Francisco Garralda (Maxi Iglesias) du protagonista, unibertsitatean dagoen gaztea oso egoera pertsonal korapilotsuan nahasten da: Espinosa hil behar du, psikologiako irakaslea (Miguel Ángel Solá). Mandatua benetan bitxia da ze irakaslea bera baita ikasleari itotzen duen egoeratik irteteko bidea proposatzen diona.\nFantasiaz beteriko ekitaldiak zinemazko hirian.\nData: 2015eko maiatzaren 15a\nSarreren prezioa: 5 €\nDeskontua: 1 € Kutxabankeko txartelekin (4 sarrera txarteleko)


Literaturia, plazer iturria. Noticias de Gipuzkoa\nLiteraturia, plazer iturria\nZarautz euskal letren plaza bilakatuko damaiatzaren 24tik 27ra. Literaturia jaialdiaren10. edizioak aingura botako du herrian,literaturzale guztiak erakartzeko asmoz\nJONEBATI ZABALA - 2018(e)ko apirilaren 30a, astelehena - 14:01etan eguneratua\nLiteraturia jaialdia antolatzen duen lan taldea, ekimenaren aurkezpenean. (RUBEN PLAZA)\nAURRETIK odola, larrua, ispiluak eta beste hainbat izan diren bezala, aingura da Literaturiako aurtengo gaia eta literaturzaleak erakartzeko amua. “Elementu arrunta da baina oso metaforikoa, eta literaturan asko erabilia. Oso gertuko erreferentziak dauzka: Anariren Aingura hegodunak edo Jon Benitok idatzitako Aingurak erreketan liburua, esaterako”. Ana Galarraga antolakuntzako kidearen esanetan, aingurak “asko du nahi eta gatazkatik”, non nahi duzun bota aingura eta zenbat kostatzen zaizun batzuetan altxatzea, gogoak, tentsioa… Egitarauari so eginez gero, badirudi aurten ere asmatu dutela gaiarekin, izan ere, sortzaileek hainbat lekutatik heldu diote proposatutakoari eta antolatzaileak pozik agertu dira.\nHamar urte egingo ditu aurten Literaturia jaialdiak. Larrabetzun sortu zen 2008an eta bertan egin zituen lehen bost edizioak. Datorren hau Zarautzen egiten den bosgarrena da. Urteak igaro izanagatik ere, helburuak berberak izaten jarraitzen dutela dio Galarragak, “euskal letren plaza” izatea, hain zuzen. Aztertu dezagun esaldia: Euskal, euskaraz eta euskara hutsez;letren, letrak modu zabalean hartuta, antzerki, musika eta hitzei lotuta;eta plaza, hori baita bere ezaugarri nagusia, plazan biltzen direlako sortzaileak, argitaletxeetako jendea eta irakurleak, “guk egiten duguna da amuak bilatu jende hori literaturaren ertzetan daudenak, bakoitza bere esparruan, elkartzeko, elkarrekintza hori sustatzeko”.\nAUKERATU BEHARRA Antolatzaileen hitzetan, jaialdia Larrabetzutik Zarautzera lekualdatu zen lehen urtea trantsizioa izan zen, bigarrena boom-a, eta ordutik, jendeak jada ezagutzen du eta aukeratu egiten du egitarauan gehien interesatzen zaiona. “Jaialdia asko hazi da eta beste publiko mota batzuk ere hurreratzen hasi dira: gazteak, haurrak… Eskaintza zabala da oso, eta aukeratu beharra dago”, azaldu du Galarragak.\nAurtengo edizioan ere hiru toki eta ardatzetan banatzen da Literaturia, Bermudetako triangelua osatuz. Modelo aretoa obretan dagoenez, emanaldiak herriko Kale Nagusian dagoen Antoniano aretoan izango dira oraingoan;liburu aurkezpenak Garoa liburu dendan;eta liburu azoka eta umeentzako gunea Musika plazan.\nEdizio honetan omenaldi bi prestatu dituztela kontatu du Galarragak. Umeen gunean, Literattipia-n, herritar bat omenduko dute, Jesus Mari Odriozola Txiliku, hain zuzen. “Oso ezaguna da, oso idazle oparoa, bereziki haurrentzat. Festa bat izatea nahi dugunez, egindako guztia eskertu nahi diogu eta bera pozpozik dago”. Bestetik, emanaldien egitarauari irekiera emateko Joxean Artzeren omenaldia antolatu dute eMe taldearen eskutik eta Oier Guillan idazlearen parte-hartzearekin.\nEmanaldien artean, antzerkia, musika eta zuzeneko marrazketa konbinatuz Biziminak ondu du Itzel konpainiak. Egun berean, Miren Narbaizak eta Joseba Baleztenak hitzak eta musika jarriko dizkiote Josevisky marrazkilariaren Aingurak komiki-sailari.\nIgandean gogoetarako tokia izango da. Ainguraren ideiatik abiatuta, Oroimenaren aingura: Alzheimerra eta sorkuntza solasaldia prestatu dute, alzheimerraren inguruan. “Oroitzapenak dira gure izatea ainguratzen gaituztenak, eta horiek galtzen ditugunean izate edo nortasun hori galdu egiten dugu”. Horretan oinarrituta, eta zaintzaren inguruan egindako lanak oinarri harturik, Anjel Lertxundik, Andoni Tolosa Morauk eta Maddi Zubeldiak azalduko dute “drama pertsonal eta sozial” batetik zelan ateratzen den. Bukatzeko, Txakur Gorria sormen kolektiboaren Lau ikuskizunak itxiko du Literaturia. Lau telefono deiren inguruan gertatzen den istorioa, “asko aurreratu gabe, jendearen parte-hartzea ere bilatuko dute, esperimentua izango da”.\nBaina kultur eskaintza ez da hor bukatzen: mikroipuinen itzulpen-tailerra eta errezitaldia, euskarazko Wikipedia tailerra, haurrentzako ipuin kontaketak… Garoa liburu dendako aurkezpenek osatuko dute jaialdiaren hirugarren zutabea,“herriko liburu dendan, mugimendu kulturalean oso inplikatuta dagoena eta kultur akuilu lana egiten duena”. Urte hasieratik orain arte argitaratu diren nobedadeak aurkeztuko dituzte, elkarrizketatzaile baten laguntzaz.\nLIBURUEN SALEROSKETATIK HARAGOLiburuak saltzeak garrantzia duen arren, Galarragaren hitzetan: Literaturian inportanteena jendeak irakurtzea da: “Jendeak deskubritzea irakurtzeak zer ekarpen egiten dion bakoitzari eta horrekin gozatzea, literatura plazer iturria dela frogatu nahi dugu”. Sortzaileek ederto hartzen dituzte antolakuntzaren proposamenak eta eskertu egiten dute askatasun osoz nahi dutena sortzeko leku bat izatea. “Oso polita da, gainera, Literaturian emanaldi bat lehenengo aldiz aurkezten denean, ikustea zelan jaialditik kanpo askok bidea egiten duten”.


Tratamendu onkologikoan gosea areagotzeko errezetak | Consumer\nTratamendu onkologikoan gosea areagotzeko errezetak\nGaixoek jateko gogoa galtzeko joera dute, eta bigarren mailako ondorioak izaten dituzte, jateko gogo falta areagotzen dutenak.\nMinbizia duten gaixoen %40 eta %80 artean desnutrizio-graduren bat dute, tumore-motaren, gaixotasun-aldiaren eta jasotako tratamenduaren arabera, Espainiako Onkologia Medikoko Elkartearen datuen arabera. Akexia edo pisua azkar galtzea, batez ere muskulu-masa, sarritan konplikatzen da gaixo horietan, eta anorexia, jateko gogorik eza. Zailtasun horien aurrean, datuek erakusten dute garrantzitsua dela elikadura ona eta jateko gogoa areagotzen duten errezetak prestatzea. Eritasunak irauten duen bitartean, jateko gogoa galtzen da eta bigarren mailako ondorioak izaten dira.\nArgaltzeko dieta osasungarria\nTratamendu onkologikoak aurrera egin ahala, zer jatea garrantzitsuagoa da. Goragaleen eta gorakoak ia seguruak dira. Gogorik eza eta beherako aldiak bata bestearen atzetik gertatzen dira. Ahoan ultzerak edo lakak ere sor daitezke, eta dastamena eta usaimena aldatu. Bigarren mailako ondorioak dira, kimioterapiaren edo erradioterapiaren ondorioz maila handiagoan edo txikiagoan itzultzen direnak.\nHerritarrek, oro har, obesitatea saihestu behar badute, minbizia duen pertsona batek argaltzen saiatu behar du.\nGarai horretan, oso garrantzitsua da dieta. Gomendio dietetikoak ez dira egokiak herritar osasuntsuentzat, ez gomendatutako, aholkatu gabeko edo debekatutako elikagaiengatik, ezta osagai jakin batzuen kopuruengatik ere. Tratamendu bat egiten duten pazienteek kaloria eta proteina ugariko elikagaiak jan behar dituzte. Herritarrek, oro har, obesitatea saihestu behar badute, minbizia duen pertsona batek argaltzen saiatu behar du.\nBorroka irabazteko errezetak\nSintoma bakoitzak eta egoera bakoitzak tratamendu berezia behar du, eta medikuak zehaztu behar du dieta. Albo-ondorio aurreikus eta errepikakorrenak saihesteko —goragalea eta gonbitoak—, menuetan hainbat errezeta erraz erabiltzen dira.\nApetatsuak. Plater baten usainak eta koloreak interes handiagoa pizten dute jateko, edo alderantziz: goragalea eragiten dute, ukituta badago. Egiaztatu ahal izan denez, pertsona batek hartzen dituen elikagaien kopurua %300era alda daiteke, produktu beraren kasuan, ezaugarri sentsorialak aldatzen badira (usaina, kolorea, zaporea, testura). Hori funtsezkoa da minbizia duen eta erradioterapia- eta kimioterapia-saioak egiten dituen pertsona batentzat, haren dastamen-papilak oso sentikorrak baitira terapia horiekiko. Hori dela eta, gogorik eza eta gustu-aldaketa direla eta, gehiago zaindu behar dira bai plater baten prestaketa eta bai gaixoaren menua osatzen duen multzoaren azken itxura.\nGehien gustatzen diren errezetak aukeratu, suabe-suabe egin eta usain handia duten elikagai eta ongailuak baztertu egingo dira, gaixoaren goragalea eragin baitezake. Arroz-plater bat arroza gozo bihur daiteke Senegal erara, eta kalabazin-krema kalabaza-pipekin osa daiteke. Menuaren proposamena tomate gainerreak, legatz eta itsas aingiraren kroketa gozo eta leunak eta, postrerako, sagar eta udare konpota banillarekin.\nHiperproteikoak. Anorexiak pisua eta muskulu-masa galtzea dakar, eta, ondorioz, proteina falta. Mantenugai horiek funtsezkoak dira tumoreak eta erradioterapia bidezko tratamendu oldarkorrak kaltetutako ehunak konpontzeko, eta, horregatik, eguneko otordu bakoitzean egon behar dute.\nArraina eta oilasko-errezeta gozo eta gozoak ikertzea eguneroko proteina-errazioa bermatzeko modu ezin hobea da. Mantenugai indartzaile horien iturri gisa, zerealak eta fruitu lehorrak konbinatzea gomendatzen da, hala nola lehen platera –arroza zainzuriekin eta intxaurrekin eta kuskusa fruitu lehorrekin–, postrea –arroza fruitu lehor eta intxaurrekin–, gosaria edo aperitibo energetikoa –arroz-esnea sojarekin eta hurrekin–. Kalitate oneko proteina-iturri gisa ere egokia da plater berean lekaleak eta zerealak nahastea, hala nola dilista-errezeta originala arrozarekin eta makarroiekin, fideo-zopa tradizionala garbantzuekin edo fideua zaporetsua ilarrekin, leka berdeekin eta txanpinoiekin.\nEnergetikoak eta berreraikitzaileak. Lekaleak eta zerealak (arroza, kus-kusa edo laguntzeko ogia) konbinatzen dituen edozein eltzekari-errezeta energetikoa eta oso elikagarria da. Platerei algak gehitzeak gatz mineraletan aberasten ditu, hau da, dieta onkologikoaren osagarri gisa balio handia duten elikagaietan. Gainera, egosketen kasuan (adibidez, leka zuriak barazkiekin eta kombu algarekin, edo dilistak nori algarekin), digestio hobea egiten dute. Alderdi hori zaindu egin behar da anorexia dietaren faktore mugatzaile nagusietako bat denean, minbiziaren kontrako terapiaren parte integrala baita.\nOnuragarria da azukrerik gabeko postre gozoak egiten ikastea, osagai energetikoak eta konpontzaileak konbinatzen baitituzte. Azukrea alde batera utz daiteke, osasungarriagoak izan daitezen, honako errezeta hauetan: arroz puztuaren eta fruitu lehorren kurruskaria, denboraldiko fruta-tarta, olo-malutak orejoiekin eta sagar birrinduarekin, arroz-esnea eta almendra-salteatua edo natillak kafearekin. Guztiak errezeta errazak eta energetikoak dira.\nEra berean, gaixo onkologikoarentzako errezetak egiteko, egokia izan daiteke jengibrea erabiltzea gozagarri gisa, goragaleei eta gonbitoei aurre egiten laguntzen duen landare bat.\nErrezetekin batera, jarraibide dietetiko batzuek lagundu egiten diote gaixoari urdaileko ondoezari aurre egiten, arrakastarako aukera gehiago baititu. Bestela, higadura fisikoa progresiboa da, eta nekea, infekzioen aurkako erresistentzia txikiagoa eta minbiziaren aurkako tratamendua onartzeko zailtasun handiagoa eragiten ditu.\nElikadura aliatu bihurtu da gaixotasunaren aurkako borrokan\nKomeni da eguna elikagai lehorrekin, txigortuekin edo gutxi oliotutako gailetekin hastea, esneki osoak eta fruta azidoen zukuak saihestea, elikadura egunean zehar maiz egiten diren jaki txikietan banatzea eta jaki beroak eta hotzak ez nahastea. Espezia-zabaltzaileak ere erabiltzea komeni da, plateren gustua egokitzeko eta infusioetara ohitzeko, digestio-arazoak arintzeko eta pisua hartzen hasten denean. Hala, elikadura aliatu bihurtu da gaixotasunaren aurkako borrokan.’\nEspainiako Onkologia Medikoko Elkarteak babestuta eta Pfizerrek babestuta, María Luisa de Cáceresko Psikologiako doktoreak, Francisca Ruiz Erizaintzako diplomadunak eta Miguel Ángel Seguí Palmer mediku onkologoak 2002an “Sukalde eta autolaguntzako errezetak gaixo onkologikoentzat” titulua sinatu zuten, minbiziari buruzko aholkuak barne hartzen zituen eskuliburua.\nGaixotasunean edo gaixotasunik gabe gauza bera jateko aukerari buruzko zalantzei argi erantzuten zaie: “Gauza bera ez bada, ia gauza bera jan dezake pazienteak, modu egokian jaten badu”. Gaixoek “tratamendu onkologikoek edo patologia berak eragindako sintomak okertu gabe jan dezakete janaria”. Francisca Ruizek, aipatutako obraren laguntzaileak, esandakoak dira.\nelikadura gaixotasun tratamendu onkologiko


BBVAren soldata kalkulagailua | BBVA\nBBVAren soldata kalkulagailua\nHilero zenbat kobratuko duzun jakin nahi duzu? Kalkulatu bizkor zure soldata gordina eta garbia, dagozkizun atxikipenak edo ordainsarien zenbatekoa (hilekoak eta apartekoa).\nZer kalkulatu nahi duzu?\nKalkulatu zure hileroko soldata garbia, kendu beharrekoak kendu ondoren jasoko duzuna.\nKalkulatu soldata garbia\nKalkulatu urteko soldata gordina, kentzen dena zenbatu gabe guztira jasoko duzuna.\nKalkulatu soldata gordina\nZure nomina nola kalkulatzen den ulertzen lagunduko dizugu\nZer da soldata gordina?\nNomina bakoitzean dagozkion atxikipenak eta kotizazioak egin ondoren jasotzen duzun amaierako kopurua da. Atxikipen eta kotizazio horiek hileko adierazi ohi dira.\nInformazio gehiago nahi baduzu, hemen azalduko dizugu zein diren zure soldata kalkulatzeko eta ordaintzeko erabiltzen diren kontzeptu garrantzitsuenak.\nNomina bakoitzean dagozkion atxikipenak eta kotizazioak egin aurretik jasotzen duzun guztizko dirua da. Atxikipen eta kotizazio horiek urteko adierazi ohi dira.\nZer esan nahi du PFEZak?\nPertsona fisikoen errentaren gaineko zerga zuzeneko zerga pertsonal eta progresiboa da (zenbat eta handiagoak diru sarrerak, orduan eta handiagoa zerga), eta urte natural batean lortutako errenta zergapetzen du. Kobratzen den nomina bakoitzari aplikatzen zaion portzentajea da.\nZer dira Gizarte Segurantzarako kuotak?\nPertsona fisikoen errentaren gaineko zergan ez bezala, tasa horiek portzentaje finkoa dira, eta gutxieneko oinarri bat eta gehieneko oinarri bat dago langile bakoitzaren kotizazio taldearen arabera. Langilearen eta enpresaren artean ordaintzen dira eta hauek jasotzen dituzte: kontingentzia arrunten kotizazioak, langabezia kotizazioak, Soldatak Bermatzeko Funtsaren (FOGASA) kotizazioak eta lanbide prestakuntzako kotizazioak.\nSoldata kalkulagailua erabiltzaileari bere hileko soldata garbia zenbatesteko aukera ematen dion tresna bat da; horretarako, gutxieneko informazio ekonomiko, pertsonal eta laneko informazioan oinarritzen da. Simulazioaren emaitzak erabiltzaileak idatzitako datuetan oinarritzen dira, eta informatzea eta orientatzea da horien helburu bakarra; ez dira inola ere lotesleak. Baliteke simulazioaren emaitzetan eragina izatea egungo zerga araudian edo Gizarte Segurantzaren araudian izandako aldaketek, edo erabiltzaileak adierazitako datu ekonomikoetan, laneko datuetan eta datu pertsonaletan izandako aldaketek. Ekarpen eta prestazioen erregimenean aplikatzen den araudia unean-unean pertsona fisikoen errentaren gaineko zerga (PFEZ) erregulatzen duen araudi aplikagarrian aurreikusitakoa da, Araba, Bizkaia, Gipuzkoa eta Nafarroan bizi direnentzat izan ezik, haiei PFEZari buruzko foru arau propioak aplikatuko zaizkienez.


AMAIURKO ETA IRURITAKO UR-BILTEGIETAKO PROIEKTUEN IDAZKETAK ESLEITU DITU UDALAK.\nData: abuztuak 14, 2017\nBaztango Udalak Amaiurko Txiskeñako iturburutik ur-biltegirako hoditegia berritzeko eta Iruritako edateko uraren hornidura hobetzeko proiektuak idatzi eta ondotik lanak zuzentzeko lanak eman berri ditu. Amaiurko kasuan gainera ur-biltegitik gaineko aldera dauden baserrietarako sarea hobetzeko proiektua ere idatzi beharko du. Bi proiektuen idazketa eta zuzendaritza lanak LKSri eman dizkio udalak, jasotako eskaintzen artean hoberenak izan direlako. Amaiurkoa 13.800 eurotan idatzi eta zuzendu beharko du eta Iruritakoa 10.500tan, bietan BEZ kanpo.\nBehin proiektua idatzita Amaiurko lanak aurten egin beharko dira eta Iruritakoak berriz 2018an. Lehenaren exekuzio aurrekontua 180.000 eurokoa da eta Iruritakoarena 240.000koa. Bi lan hauek Toki Inbertsio Planaren laguntza jasoko dute, %80koa hain zuzen. Oraino argitzeko dagoena, berriz, Amaiurko ur-biltegitik baserrietarako sarea hotzeko laguntzik emanen ote duten da, bertzenaz udalak osorik bere gain hartu beharko du.


2015eko Lan-Merkatuaren Erroldaren aldaketa nagusiak, BJA metodologiara egokitzetik eratorritakoak - Eusko Jaurlaritza - Euskadi.eus\n2015eko Lan-Merkatuaren Erroldaren aldaketa nagusiak, BJA metodologiara egokitzetik eratorritakoak\nEustatek hainbat aldaketa metodologiko txertatu dizkio Biztanleria jardueraren araberako Inkestari (BJA), eta aldaketa horien ondorioz, paraleloki, Lan Merkatuaren Erroldaren (LME) metodologia aldatu behar izan da, bi eragiketa horiek konparagarriak izaten jarraitzeko, eta jardueraren, okupazioaren eta langabeziaren inpaktuari dagokionez oinarrizko emaitza berak eskaintzeko.\nLMEaren eta BJAren helburu nagusiei eusteaz gain, helburu horiek lan-merkatuaren bilakaeraren azterketan oinarrituta egonik, bi eragiketa horiek beste helburu espezifiko batzuk lortu nahi dituzte, bereziki honako hauek: administrazio-iturriekin akordio bat lortzea (BJA), euskal estatistika-erakundearen estatistika-iturri nagusien arteko koherentzia, eskualdeko datu egokiak lortzea eta okupazioaren eta langabeziaren errealitatera hobeto hurbiltzea atzerriko nazionalitateko pertsonen kasuan.\nLan-merkatuari buruzko administrazio-iturriekin akordio bat lortzea\nAdministrazio-iturriekin akordio bat lortzea (eta bereziki afiliazioa eta erregistratutako langabezia) izan da BJAk egin dituen azken aldaketak gidatu dituen helburu nagusietako bat. Horrek ekarri du harreman bat ezartzea BJA Inkesten laginaren eta Gizarte Segurantzarekiko afiliazio-fitxategien eta/edo Lanbiden erregistratutako langabeen fitxategien artean. Hurbilketa horrek etorkizunean eragina izango du LMEaren garapenean ere.\nIturriekin akordio bat lortzea landun kopurua eta langabe kopurua neurtzeari dagokionez inkestaren eta administrazio-erregistroen artean dauden desberdintasunen azalpen gisa ulertzen da, betiere Lanaren Nazioarteko Erakundearen (LNE) definizio aplikagarrien arabera.\nHorrek eraginak ditu BJAren lagina diseinatzeko garaian. Gauzak horrela, Gizarte Segurantzarekiko afiliazioari eta Lanbideko erregistroari buruz eskuragarri dagoen azken informazioa erabili da Etxebizitzen Direktorioan pertsonen bizileku diren etxebizitza nagusiak pertsonei esleitzeko garaian, bi aldagai horiek BJA lagina orekatzeko erabili ahal izateko.\nLMEaren laginaren diseinua probabilitatezko laginketa da oraindik ere, aldagai soziodemografikoen eta enplegu-eskualdeen eta -arroen arabera estratifikatuta, Eustaten Etxebizitzen Direktorioan jasotako unitateen zerrenda batean oinarritua, etxebizitza nagusi guztiak, hau da, familia baten ohiko bizilekua eratzen dutenak biltzen dituena. LMEaren laginaren diseinua EUSTATi dagokio, eta kontuan hartzen du, espezifikoki, LMEk egindako 40 eskualdeko estratifikazioa.\nBi etapako lagina da, lehenengo etapan estratifikazioa duena eta lagin finkoaren tamaina bigarren etapan.\nGainera, lagina orekatuta dago sexuaren, adinaren, nazionalitatearen, familia-tamainaren eta etxebizitzako landun kopuruaren arabera, baita etxeko unitateko gazteenaren adinaren arabera ere (adin-taldeen arabera). Hori LMEaren 11 eskualderen mailan egin da:\nGainera, lagina 40 azpieskualderen mailan (COM40) orekatzen da biztanleriaren guztizkoan:\nArabako Lautadako besteak\nKantauri Arabarreko besteak\nDeba Behereko besteak\nProbabilitatezko lagina Cube Metodo bidez (Déville eta Tillé, 2004) orekatu da. Metodo horrek jatorrizko biztanleriaren proportzioei eusten die laginean, diseinuaren sartze-aukerak kontuan hartuta. Era horretan hobeto azaltzen da populazioaren unibertsoa laginean aintzat hartutako oinarrizko ezaugarrietan: nazionalitatea (Espainiakoa eta atzerrikoa), sexua, adin-taldeak, familia-tamaina, etxebizitzako landunen kopurua eta etxeko unitateko gazteenaren adina.\nLaginaren azken tamaina, 2015eko LMEan, 10.557 etxebizitza da, eta 25.339 pertsona biltzen dira guztira. Pertsona horien artetik, 9.375 landunak dira, eta 1.296 langabeak; beraz, laginaren oinarri oso zabal eta eraginkorra bermatzen da kolektiboaren barne-azterketa zehatza egiteko.\nGarrantzizkoa da adieraztea, BJAn ez bezala, LMEan (hori ere Paneleko eragiketa bat da eta hiru urtez garatu da) huts egindako etxebizitzak ordeztu egiten direla. Horretarako, laginaren diseinuan etxebizitza titular bakoitzeko bi ordezko etxebizitza ematen dira.\nBJAn derrigorrezko gisa ezarri da landunek eta langabeek zuzenean erantzutea familiaren informatzaile baten bitartez erantzun ordez; horretarako, zehaztu da, egoera horren hurbilketa gisa, hiruhileko bakoitzaren hasieran Lanbiden erregistratutakoak edo Gizarte Segurantzarekiko afiliatuak izatea.\nNolanahi ere, LMEan ohiko hurbilketari eutsi zaio, elkarrizketara bertaratu diren pertsonetatik eratorritako informazioan oinarrituta dagoenari, alegia.\nLaginaren diseinua askoz ere konplexuagoa denez, BJAn tabulazioak egiteko eta emaitzak lortzeko jasotzaileak kalkulatzeko prozedura konplexuagoa egin da eta guztizkoen eta ehunekoen zerrenda zabal bat txertatu da kalibraketa-prozedura gauzatzeko.\nLMEan, ordea, dagoeneko definituta dagoen hurbilketari eutsi zaio, hurbilketa horrek, afiliazioaren eta erregistratutako langabeziaren zifretara egokitzeko alderdiei dagokienez izan ezik, BJAn baino laginketa-aldagai konplexuagoak eta zabalagoak baitzituen.\nLMEaren laginaren egokitzea, ordea, BJAren oinarrizko zifretara egokitzeko azken helburuak baldintzatzen du. Egokitzeko prozesuaren oinarrizko baldintza da eta ustiapen-prozeduraren aurretik gauzatu behar da.\nLan Merkatuaren Erroldaren galde-sortak\nLan Merkatuaren Errolda - Eskaintzaren taula estatistikoak\nLan Merkatuaren Errolda - Eskaintzaren emaitzen txostenak\nUrterokoa (urte olinpikoetan izan ezik)\nAzken aldaketako data:&nbsp2016/04/18


Maiatzaren 1a, badugu zeri kantatu - bertsoa.eus\nBertsoaldi bilduma 2021-05-01\nMaiatzaren 1a, badugu zeri kantatu\nMaiatzaren bata, Langileen Nazioarteko Eguna. Gaurko eguna aitzaki hartuta, langile borrokaren zenbait aurpegi eta bertsoak uztartzeko saiakera izango da bertsoaldien bilduma berri hau.\nMaiatzaren 1a aldarrikapen eguna izaten da urtero. 1886ko urtean, Chicagon izan zen greba orokor eta oldarraldian du jatorria ospakizun egun honek eta garai hartatik, aldarrikapen eta egoerak izugarri aldatu badira ere, oraindik badu zer borrokatu eta zer aldarrikatu langileriak. Hamaika dira gaur egun langileen egunerokoa markatzen duten egoerak eta errealitateak.\nZoritxarrez lana eta istripuak eskutik helduta etortzen dira maiz eta urtero lanean hildako langileen kopurua kezkagarria izaten da. Aurten ere, honezkero 18 dira lan istripuz hildako langileak.\n2005ean, Igor Elortza eta Jon Maia eraikuntzan lanean dabiltzan bi langileren azalean jarri ziren, aldamiotik behera erori eta hildako lankideari begira.\nDrama handia da egoera horretan dagoenarentzat, diru sarrerarik gabe zailtasunez egiten baitzaio aurre egunerokotasunari. Langabeziak %10eko langa gainditu du urte hasiera honetan Euskal Herrian.\nUxue Alberdi eta Iñaki Gurrutxaga, INEMeko (Estatu espainoleko enplegu erakunde ohia) bi langile, langabe ilara luzeari kantuan.\nPrekarietatea ez da kontu berria eta azken hamarkadetan lan prekarioen eskaintza areagotu egin da gizarte kapitalista honetan. Askori, beste aukerarik ez, eta onartzea besterik ez zaie geratzen; hamaika ordu eta arrisku lau sosen truke.\nBeñat Gaztelumendiri ere "lanpostu" berri baten eskaintza iritsi zaio.\nAdina, jatorria edo generoa diskriminazio faktore izaten dira enpresetan eta lan munduan. Ez da kontu berria, adibidez, emakumezkoek lan baldintzetan pairatu behar dituzten desparekotasunak. Gizon eta emakumeen arteko soldata-arrakalak gorantza segitzen du oraindik ere.\nHona hemen, Alaia Martin eta Beñat Gaztelumendi enpresa bereko bi gizon.\nLangileek euren eskubideen defentsan aritu behar izaten dute etengabe eta greba egitea izan ohi da ugazaben gehiegikerien aurrean langileek erabili ohi duten protesta tresnetako bat.\nAlgortako bertso saio mundialean ere, bertso saioarekin jarraitzeko baldintza egokien faltan, boikot egin eta greban hastea beste aukerarik ez zuten izan bertsolariek.\nEskerrak zentzu horretan, Sustrai Colina eta Igor Elortza bertsolarien sindikatu bat sortu eta eskubideen alde borrokan hasi diren.


Eibarren garatuko den "Burulogy" programa aurkeztu da — Eibarko Udala\nEibarren garatuko den "Burulogy" programa aurkeztu da\nTeknologia berriei egokitutako burmuin entrenamendu programa da. Interesatuek beren ariketak egin eta burua sasoian mantendu ahal izango dute. Gainera, burmuinarekin erlazionatuta dauden gaixotasunak antzeman, saihestu edo geldotu daitezke. 50 urtetik gorakoentzako programa Untzaga eta Beheko-Tokia jubilatu etxeetan eskainiko da.\nEibarko Udalak Eibarren garatuko den Burulogy programaren aurkezpena hartu du gaur osteguna, hilak 29. Aurkezpenean, Idoya Sarasqueta, Gizartekintzako Zinegotzia; Burulogy ekimenaren bultzatzaileak; Carmen Rey eta Ibon Torrealday, La Caixa banketxeko ordezkariak, eta Félix Elcoroiribe eta Daniel Conde, Untzaga eta Beheko Tokia jubilatu etxeetako ordezkariak, izan dira.\n"Burulogy teknologia berriei egokitutako entrenamendu kognitiboaren programa da", adierazi dute sustatzaileek. Programa horretan parte hartzeko interesa dutenek gaitasun mentalei egokitutako ariketen bitartez entrenatu eta ondo pasa ahal izango dute. Ariketak edozein tokitatik landuz, burua sasoian mantendu ahal izango dute. Halaber, aplikazioari esker batzen diren datuekin, burmuinarekin erlazionatuta dauden gaixotasunak detektatu, saihestu edo mantsotu daitezke, Alzheimerra esaterako. Gainera, iktus, trombo...motetako eritasunak sortzen dituzten galerak senera etor daitezke.\nPrograma aurkezteko bi hitzaldi eskainiko dira; bata, datorren asteartean, urriaren 4an, 18:30ean, Untzagako jubilatuen etxean. Bigarrena, berriz, egun bat beranduago, urriaren 5ean, 16:00etan, Beheko-Tokian. Programa horretan parte hartzeko izen-ematea urriaren 6tik 13ra bitartean egongo da zabalik aipatutako jubilatuen etxeetan.\nArgazkian, Idoya Sarasqueta, Gizartekintzako Zinegotzia, "Burulogy" ekimenaren bultzatzaileak, La Caixa banketxeko ordezkariak eta Untzaga eta Beheko Tokia jubilatu etxeetako ordezkariak.\netiketak: La Caixa, Beheko Tokia, Untzaga, Burmuina, Entrenamendua, Eibarko Udala, Burulogy


�Zaborrak murriztu eta gero, errauskailua jarri nahi digute� - GARA\nSakanako Mankomunitateko presidentea\nSakanan zabor kopurua murriztu dute eta, ildo horretan, jasotzeko sistema berria abian jartzeko parte hartze prozesuari ekin diote. Nafarroako Gobernuak, ordainetan, herrialde osoko zaborrentzako errauskailua jarri nahi du Olatzagutian, epaileek bertan behera utzi berri duten plan batean oinarriturik.\nMartxelo DIAZ | LAKUNTZA\nAtez atekoan eta autokonpostatzean oinarrituriko zabor bilketa sistema berri bat ezarriko duzue. Horretarako, parte hartze prozesu bat martxan jarri duzue herrietan. Ze balorazio egin duzue horren gainean?\nHamabost udalerri daude Sakanan eta zehaztea kostatzen ari zaigu. Lehenik, udalen inplikazioa lortu behar dugu. Orain arte zaborren eskumena Mankomunitatearen eskuetan utzia zuten, baina orain udalen inplikazioa behar da. Beste mila fronte dituzte eta horretan jartzea kostatzen ari zaigu. Lehen parte hartze erronda zehazten ari gara. Hamabost udalerri dira eta bakoitzean parte hartzea bertan ezagutzen duten bezala egin behar da. Ez da gauza bera Lakuntzan, non ohitura handia dagoen, edo Olaztin edo Etxarrin. Hurrengo asteetan bilerekin hasiko gara. Gure asmoa, ondoren, hamabost bat egunera, bigarren bilera batean proposamenak jasotzea eta horren arabera proposamenak zehaztea da. Garrantzitsuena helburua da. Horregatik ez dugu inoiz zehaztu noiz hasiko den ezarpena. Martxoan esan genuen, baina orain apirila izan daitekeela baloratzen ari gara. Baina garrantzitsuena parte hartze prozesua abiatzea da, eta horretan erabakitzen dena ikusi ostean jakingo dugu noiz izango den ezarpena. Atzerapena ez da arazoa, ze hori ez zen guretzat lehentasunetako bat.\nSistema mistoa planteatu dugu beti. Hasieratik ez zen sistema uniforme bat bailara guztirako. Kontzejuetarako proposamen bat zegoen; etxola batzuk eduki-ontziekin eta organikoa jaso gabe autokonposta eta auzokonposta aurreikusten zen. Beste herrietan, 300 biztanletik beherakoentzat sistema misto hori eskaintzen zen. Orain, 400 biztanle duten herriek mistora pasatu nahi dute eta, Etxarrin, adibidez, konpostaren alde egingo dute eta helburu bezala jarri dute materia organikorik ez jasotzea. Urtero Sakanan 4.000 tona materia organiko sortzen zirela bagenekien eta ez dakigu zenbat izango den herrietan. Askok ere ondoko herriaren eredua ikusten dute eta kopiatu nahi dute, beraien herrietara moldatuz. Honekin ere, eredu pilotoak martxan jarriko ditugu. Altsasun auzokonposta martxan jartzeko proposamen bat dago, Etxarrin Frantzian ikusi genuen eredu baten antzeko konpost pabilioiak jarriko dira, eta Ihabarren herri osoan ezarpen guztia egingo dugu. Jendeak ereduak ikusteko aukera izango du eta horren arabera hautatu egingo du.\nHonekin ere zenbat lanpostu sor daitezkeen aztertzen ari gara. Italian atez ateko sistema jarri zuten eremu batean 200 enpresa berri sortu ziren. Sakanan langabeziarekin dugun arazoa kontuan hartuta, garapena bultzatu behar da. Europan sistema honekin 500.000 lanpostu sor daitezkeela diote. Hemen horrelako zerbait lortzen badugu, perfektua izango litzateke.\nSistema berriaren kontra daudenek galdeketak egin daitezela aldarrikatzen dute, baina Sakanan martxan jarri den parte hartze sistemarekin jendearen iritzia jasotzeko tresna bat eskaini duzue.\nParte hartze prozesuan edozein iritzi eman ahal dute. Mahai gainean aukera guztiak daude. Gobernuaren planak hiru aukera eskaintzen zituen: bosgarren eduki-ontzi itxia, bosgarren eduki-ontzi irekia eta atez atekoa. Jendeari hiru aukerak eman dizkiogu. Ez dugu ulertzen galdeketarena. Demagun Etxarri, jendeak autokonposta, auzokonposta zabalik (bosgarren eduki-ontzi irekia), auzokonposta eduki-ontzi itxian ala atez atekoa egin dezake. Guztien artean aukeratzeko parada ematen diegu. Zer galdetu behar da ba? Hemen dagoen arazoa askok orain arte bezala jarraitzea posible dela uste dutela da. Orain Sakanan %24 baino ez da gaika jasotzen. Eta urtetan horrela izan da. Ez gara %25etik pasa. Horrek horrela ezin du jarraitu. Gainera, hemendik aurrera materia organikoa aparte jaso behar du. Ez dut ulertzen zer galdetu behar den. Udalei aukera guztiak lantzeko eman zaizkie. Eta norberak aukera dezala. Egongo dira atez atekoaren alde egingo dutenak, auzokonpostaren alde joko dutenak edo autokonposta hautatuko dutenak. Zer galdetu behar du? Oraingo ereduarekin jarraitu nahi duten? Hori ezinezkoa da. Badakigu aldaketak jendearen esfortzua eskatzen duela.\nNafarroako Gobernuaren zaborren plana aipatu duzu, orain epaitegiek bertan behera utzi dutena. Olatzagutiko errauskailua hor kokatzen da. Bilketa selektiboa egiteko esfortzuari muzin eginez, Sakanako udal eta biztanleen iritziaren aurka, Gobernuak errauskailua inposatzeari zer deritzozue?\nRoberto Jimenez kontseilaria zenean eta teknikariekin bildu garenean oso ongi joan da dena Partzuergoan [Iruñerria izan ezik Nafarroako mankomunitate guztiak biltzen dituen elkargoa]. Kontseilaria aldatu eta irizpide berriak izan direnean, gure kontra hasi ziren. Adostutako guztia bertan behera gelditu zen. Arazoa: guk jasotzeko eskumena dugula, baina ez tratamenduarena. Hori Partzuergoaren esku dago. Gure zabortegia itxita dago eta zaborra trailerretan sartu eta Tuterara eramaten dute. Atez atekoaren kontra traba guztiak jarriko dizkigutela esan zigun kontseilariak, nahiz eta planaren barruan izan. Traba ekonomikoak izango dira. Biztanleek urtero zaborren tratamenduagatik diru bat ordaintzen dute. Guk eskatzen duguna ordainketa hori sortzen den zaborraren eta egiten den esfortzuaren araberakoa izatea. Orain pote komun bat da, denok berdin ordaintzen dugu. Nahiz eta Sakanan 1,5 tona sortu eta Tuteran bi.\nPlanak berez errauskailua Iruñea inguruan egitea aurreikusten zuen, baina bertako udalak ados ez daudenez, bagenekien Sakanara etorriko zela. Hemen kostu politikoa zero delako. Azkenean, Olaztiko errauskailua Portlanden konpetitibitate kontu batengatik ezarri nahi digute. Guk egiten dugu esfortzua, baina Nafarroako zabor guztia hona ekarriko digute eta herrialde osoko errauskailua izango da. Hasiera batean Bilduri ematen zioten egurra aurka izateagatik. Gero Greenpeace ere azaldu zen eta orain beste talde asko ari dira konturatzen.\n«Autokonposta, auzokonposta eta atez atekoaren artean hautatu behar dute sakandarrek. Galdeketa eskatzen dutenek zer galde diezaiegun nahi dute? Sistema zaharra mantentzea nahi duten? Hori ezinezkoa da»


About: Vézelayko abadia\nVézelayko abadia edo Santa Mariaren basilika (frantsesez Basilique Sainte-Marie-Madeleine de Vézelay) Yonneko Vézelay udalerrian dagoen beneditar eta clunytar monasterioa izan zen. Eliza Borgoinako erromanikoaren lan nagusienetariko bat da. 1037an eraikia, 1979an UNESCOk Gizateriaren Ondare izendatu zuen.\nVézelayko abadia edo Santa Mariaren basilika (frantsesez Basilique Sainte-Marie-Madeleine de Vézelay) Yonneko Vézelay udalerrian dagoen beneditar eta clunytar monasterioa izan zen. Eliza Borgoinako erromanikoaren lan nagusienetariko bat da. 1037an eraikia, 1979an UNESCOk Gizateriaren Ondare izendatu zuen. (eu)\nBasilique Vézelay park.JPG\nVézelayko basilikaren ikuspegia\nVézelayko abadia (eu)\nVézelayko basilika eta muinoa (eu)


Eraikuntza eta obra zibila alorgunearen SketchUp lehiaketa - EASO Politeknikoa\nEraikuntza eta obra zibila/\nSketchUp Lehiaketa: etxebizitza baten diseinua\nEraikuntza eta obra zibileko departamenduak SketchUp lehiaketa jarri du abian, DBHko hirugarren eta laugarren mailako eta batxilergoko lehenengo eta bigarren mailako ikasleei bideratuta.\nEtxebizitza baten diseinua burutu beharko da SketchUp programa erabilita. Lehenengo hirurek, hurrenez hurren sari hauek jasoko dituzte: tablet bat, go-pro kamera bat eta drone bat izango dira.\nDonostiako EASO Politeknikoa Lanbide Heziketako Ikastetxe Eraikuntza eta obra zibileko departamentua “SketchUp” programa informatikoa erabilita familia bakarreko etxebizitza baten diseinuaren lehiaketara dei egiten du, bertan parte hartzeko oinarriak hauek direlarik:\n1.- Lehiaketa 2018-2019 ikas ikasturtean 3. eta 4. DBH eta 1. eta 2. batxilergoan matrikulatuta dauden ikasleei dago bideratuta. Bakarkako lana izango da eta bakoitzak lan bakarra aurkeztu ahal izango du.\n2.- Deia honako probintzian zabaltzen da: Gipuzkoa.\n3.- Entregatu beharreko lana familia bakarreko etxebizitza bat DISEINATZEA da, eta horretarako sketchUp programa erabili beharra dago. Behin izena ematea baieztatzean bidaliko den artxiboan azaltzen den perimetro osoan garatu behar da etxebizitza. Eraikinaren altuera edozein puntutan 10m. baino bajuago izan beharko da. Bai teilatuaren formak, fatxaden diseinua eta ingurukoa bakoitzak nahi duen moduan garatu ditzake.\nDerrigorrez entregatu beharrekoak hurrengo hauek dira:\nEraikinaren perspektiba orokor bat.\n4 bista gutxienez (kanpoko 2 eta barruko 2)\nSketchup formatua duen artxiboa\nNahi izanez gero aurkeztu ahalko dira\n8 bista (kanpoko 4 eta barruko 2)\nGehienez 30 segundo irauten duen bideo bat\n4.-Epaimahiak kontuan izango du:\nErrealizazio teknikoa eta diseinuaren aurkezpena.\nEstetika eta erabileraren arteko erlazioa.\nAurkeztutako irudien kalitatea\nEraikinaren zati desberdinen garapenaren maila.\n5.- Diseinuak aurkezteko epea 2018ko apirilaren 12an 0:00etan. bukatuko da, eta lan guztiak posta elektronikoz aurkeztu beharko dira. Azkenengo hau izango delarik aurkezpen data ordua zehaztuko duena.\n6.- Lanak EASO Politeknikoa LHIIra bidali beharko dira izen ematea baieztatzen dituen posta elektronikora berbidaliz.\n7.- Epaimahaiak, EASO Politeknikoa LHIIko eraikuntza eta obra zibileko irakasleek osatuko dute.\n8.- Epaimahaiak bere ustez 15 lan onenak direnak aukeratuko ditu, hauen egileak EASO Politeknikoa LHIIra etortzeko deituak izango dira froga bat gauzatzeko. Proga honen arabera aukeratuko da sarituen hurrenkera. Sarietako bat eman gabe gelditu daiteke epaimahaiak horrela baloratu ezkero.\n9.- Sari banaketa EASO Politeknikoa LHIIan burutuko da azken froga egin behar den egun berean. www.ieaso.eus web orrian argitaratuko da.\n10.- SARIAK honako hauek dira:\nLehenego saria Tablet bat\nBigarren saria Go-Pro kamera bat\nHirugarren saria Syma x5C drone bat\n11.- Sari banaketaren ondoren, saritutako eta aukeratutako lanekin erakusketa bat egingo da EASO Politeknikoa LHIIan.\n12.-EGILE ESKUBIDEAK.- lkasle lehiakideek euren diseinua babestu ahal izango dute patenteak erregistratuz. Aurkeztutako diseinuen jabetza egileena da. Lehiaketaren antolatzaileek zabalkundea emateko bakarrik erabili ahal izango dituzte.\n14.-lehiaketa honetan parte hartzeak oinarri hauek onartzea ekartzen du derrigorrez.


Maila nagusiko 11 gizonezkok Ondarroako Arraun Elkartea utzi dute - Lea-Artibai eta Mutrikuko Hitza : Lea-Artibai eta Mutrikuko Hitza\nMaila nagusiko 11 gizonezkok Ondarroako Arraun Elkartea utzi dute\nZazpi arraunlari Kaikuk, Donostiak, Oriok eta Urdaibaik fitxatu dituzte. Beste laurek arrauna behin-behinean uztea erabaki dute. Ordezko bila hasita dago Iñaki Errasti.\nMerezitako atsedenaldia hartu ondoren, traineru denboraldia prestatzen hasi da Ondarroa Arraun Elkarteko gizonezkoen taldea. Iñaki Errasti entrenatzaileak jakitera eman duenez, 11 arraunlari gutxiagogaz hasi du lehen entrenamendu saioa.\nAginagako entrenatzaileak nabarmendu duenez, espero zuen batek edo bestek taldea uztea, baina ez hainbestek. Zazpi beste talde batzuk fitxatu dituzte. Zehatz esanda, Kaikura, Donostiara eta Oriora bina lagun joan dira, eta beste bat Urdaibaira. “Ondarroa diru aldetik ailegatzen da ailegatzen den tokiraino, eta guk horren aurka ezin dugu ezer egin”. Beste lau arraunlarik arrauna uztea erabaki dute behin-behinean, arrazoi pertsonalengatik. «Kirol hau oso sakrifikatua da, eta norbere bizimoduagaz bateratzea ez da batere erraza”.\nHutsune handiagaz hasi dute denboraldi-aurrea, eta zoritxarrez, ez dago harrobitik bertatik jendea hartzeko aukerarik. Antiguako Ama-ren entrenatzailea, baina, ordezko bila ere hasita dago. Getariako Iker Eizmendi eta Erik Aranburu fitxatu ditu, eta garai batean San Pedron ibilitako Mikel Lasa eta iaz Kaikun ibili zen Eneko Zabala ere Errastiren agindutara ibiliko dira hurrengo denboraldian. Azken bi urteotan arrauna utzita egon ostean, Aner Agirre harrobiko arraunlaria ere bueltatuko da trainerura. “Arrauna probatu duten beste bi mutil ere etorri dira Mutrikutik”.\nGeratu diren taldekideak eta gehitu berri direnak kontuan hartuta, hamasei lagunekin hasi da gizonezkoen taldea denboraldi berria prestatzen. Trainerua uretaratzeko nahikoa arraunlari baditu ere, gehiagoren laguntza ongietorria izango dela ere azpimarratu du. “Ateak denentzako zabalik ditugu”. Interesa dutenek klubera hurreratu besterik ez dute izango.\nDuela bi urte Ondarroaren ardura hartu zuenean hamahiru lagunek utzi zuten taldea, eta oraingoan ere egoerari aurre egingo diolakoan dago aginagarra. “Garai hartan orain baino okerrago nengoen. Urte hori nire estreinako urtea zen; taldea ez nuen ezagutzen, eta hainbeste arraunlari erakarri behar izan genituen”.


Rafiki proiekzioa urriaren 27an #BazterretikErdira - EGK Rafiki proiekzioa urriaren 27an #BazterretikErdira - EGK\nLGTBI+ kolektiboko kideek Kenyan bizi duten egoera ezagutzeko filma proiektatuko dugu #BazterretikErdira zine forumean. Urriak 27 Hika Ateneon\nGizarteak pausuak eman ditu, baina oraindik LGTBI+ kolektiboak hainbat egoera deseroso eta ez bidezko pairatu behar ditu. Horixe islatu eta salatzen du Rafiki (2018) pelikulak Kenyan egun bizi duten errealitatea aurkeztuz. Guk #BazterretikErdirako zine forumean proiektatuko dugu datorren urriaren 27an, 18:30ean, Hika Ateneon. Eman izena hemen!\nRafiki hitzak lagun esan nahi du swahili hizkuntzan eta gizartean dagoen homofobia dela eta sexu berdineko pertsonak adiskide eta familiaren aurrean aurkezteko moduari egiten dio erreferentzia. Zoritxarrez, oraindik Kenyan homosexualitatea 14 urteko kartzelarekin zigortzen da.\nRafiki proiekzioa Hika Ateneon\nNairobin, Kena eta Ziki ikasleek bizitza oso ezberdinak daramatzate, baina biek ahal dutena egiten dute ametsak lortzeko. Bere bideak gurutzatzen dira bere gurasoak aurrez aurre jartzen dituen hauteskunde kanpaina baten erdian. Neskek elkar maite dute, baina Kenyako gizartea oso kontserbadorea da, eta maitasunaren eta segurtasunaren artean aukeratu beharko dute.\nTestuingurua osatzeko, jorratzen duen gaia dela-eta filma debekatu egin zen hasiera batean Kenyan, legearen aurka zihoala argudiatuz.\nNoiz: Urriak 27, 18:30ean.\nZer: #BazterretikErdira zine foruma. Rafiki filma\nNon: Hika Ateneo. Calle Ibeni, 1 (Bilbo).\nRafiki proiekzioa #BazterretikErdira proiektuko bigarren zita izango da. Hurrengo bi hiletan feminismoa eta LGTBI+ kolektiboarekin zerikusia duten gaiak landuko ditugu gazteongan nola eragiten duten aztertzeko. Agendan lekua egiteko hementxe egunak: azaroak 24 Una mujer fantástica eta abenduak 15 Pride.


Ohiko galderak - Udal Zerbitzuen Katalogoa\nNon begiratu dezaket zer egoeratan dauden katalogo honen bidez hasitako izapideak?\nIzapide bakoitza zein bulegotan egiten duzun, bulego horretan kontsultatu ahal izango duzu izapidearen egoera. Bide telematikotik egindako eskaeren kasuan, bulego birtual bakoitzak badu atal bat espediente bakoitzaren egoera bistaratzeko, behin hura identifikatutakoan.\nSegurua da datu pertsonalak jakinaraztea katalogo honetan?\nZure eta katalogoaren arteko komunikazioa segurua da. Informazio guztia zifratuta geratzen da. Ziurtagiri elektronikoek bi aldeen nortasuna bermatzen dute. Jakinarazten dituzun datu pertsonalak ere zifratuta daude, eta, behin gure sisteman gordeta, behar diren baliabideak erabiltzen ditugu eurak babesteko, Datuen Babesari buruzko Lege Organikoa eta hura garatzen duten arauak betez.\nZenbat denboratik behin eguneratzen da informazioa?\nKatalogo honetan eskura dagoen informazioa etenik gabe eguneratzen da. Bizkaiko Foru Aldundiko sail guztien eta haren foru erakundeen ardura da euren zerbitzu, laguntza eta diru-laguntzei buruzko informazio guztia beti eguneratuta edukitzea katalogo honetan.\nInformazioa lortzeari bakarrik lotutako eskaerek ere izapidetze baten hasiera ekar dezakete?\nBai. Edozein eskaera motak ekarri behar du berekin katalogo honen bitartez izapidetze bati ekitea.\nSistemarekin arazoren bat edukiz gero, norekin hitz egin dezaket?\nTelefonoa: 944 068 667\nNola jakingo dut Bizkaiko Foru Aldundian edo foru erakundean laguntzaren/diru-laguntzaren/zerbitzuaren ardura duen teknikariari nire eskaera heldu zaiola?\nIzapide bat hasten den unean, Bizkaiko Foru Aldundian edo foru erakundean laguntzaren/diru-laguntzaren/zerbitzuaren ardura duenak automatikoki jasotzen du izapidearen hasierako alerta. Alerta hori jaso eta gero, teknikaria zurekin harremanetan jarriko da.


Nola ekin ahozko probei\nNola ekin ahozko probei izeneko artikuluaren laburpena. Iturria: ? Ander Lakarra, EGAko aztertzailea\nJarrera: Zorionez edo zoritxarrez, zure hizkuntza gaitasuna gorabehera, epaimahaikoek jarrerari ere erreparatuko diote. Aztertzaileen aurrean heldutasuna, ikasgura, gauzak txukun egiteko gogoa erakustea duzu helburu. Beraz:\nGogoratu epaimahaikoak ere zeure egoeran izan direla inoiz.\nEseri zuzen, baina gogortu gabe, arreta erakutsiz. Sekula ez nagi edo etzanda.\nEz begiratu oinetara edo paperetara etengabe. Begiak epaimahaikideei begira beti. Irribarretxoren batek ez dizu kalterik egingo.\nEskuak astiro erabili,azalpenei laguntzeko.\nHots edo keinu nabarmenak baztertu.\nAurrekoak ere norberarekin uztartu: arreta piztuz (ezetz jakin nor...? Badakizue zer...? Ohartu zarete, ezta?) eta, ahal den neurrian, naturaltasuna erakutsiz. Hitzalditxoaren nondik norakoak zerorrek gidatzen dituzula erakutsi beti ere.\nErantzunetan, gogotsu: bai...., ez...., ez zait ezer bururatzen...esanez ardatza galduta zabiltzala erakutsiko duzu. Agorraldietan, hoberik otu ezean, bilatu elkarrizketarako haria edota aurretik esandakoak birgogoratu eta laburtu. Horrela, ondo egituratu gabekoari ere antolaketa itxura emango diozu.\nAurrekoekin, errespetuz: edozein azterketak begirunez jokatzea eskatzen du.\nUrduritasun puntuari eutsi: norbere buruaren kontrolari, alegia. Berotu eta konfiantzaz gainezka dabilenak erdarakadetara edo hitz-makuluetara joko du erraz: eske....; osea.....no?\nBukatutakoan, presarik ez: amaieran aztertzaileen galderak erantzuteko prest zaudela adierazi, zer kontatu gehiago duzula, gustura jarraituko zenukeela.\nHasiera leuna: Oso hedatuta dago epaimahaikoak hasiera hanpatu batekin liluratzeko joera. Hara: Kaixo...arin baten ondoren, aulkian tente jarrita, arnasa hartzeko tarterik gabe, serio-serio hasi da azterketaria: "Beno, itzulinguruak utzi eta nire testuaren aurkezpenari ekingo diot hurrengo minutuetan. Tabakozaletasuna da, hain zuzen ere, niri gaurko honetan egokitu zaidan gaia. Oso gai bihurria eta korapilotsua iruditzen bazait ere..../....lehenego atalari lotuko natzaio jarraian" Nire ustez, ahozko probaren hasieran honelako atarikorik ez egiteko arrazoi bat baino gehiago dago:\nErregistro, tonua: idazki batetik kanpora, aurreko pasarte horrek adabaki itxura du. Berriketan, era horretako aurkezpenak naturaltasun falta handia erakusten dute. Erraz sumatzen da buruz ikasitakoak direla.\nErritmoa: Hasiera korapilotsuegiak arnas-jaleak dira sarri. Hots, hiztuna arnasarik gabe geratzen da, hurrengo atalera nola igaro asmatu ezinik....Deserosotasuna, etenak, isilune luzeak saihestu daitezke hasieran apalago abiatuta. Izan ere, nola eutsi hamar minutuz horren hizkera behartuari?\nEgitura eta Oreka: Erdi mailan hasi eta erpina jo bukaera aldera. Horixe da zentzuzkoena. Gogoratu, gainera, epaimahaikoek azkenengoa hasierakoa baino errazago aintzat hartuko dutela.\nOrijinaltasuna: baliteke zure aurreko hiztuna sarrera distiratsuarekin abiatzea. Ziur aski, ostekoa ere horrelaxe hasiko da. Aztertzaileak aspertuta daude honezkero errezeta zamatsu horiekin. Hortaz, orijinalagoa duzu abiatzeko biderik xinpleena hautatzea.\nPARE BAT OHAR ZUZENTASUNAZ\nAhozko azterketetan idazlanetan baino barkagarriago dira gramatika akatsak. Edozein modutan, mintzamenean gutxieneko begirunea zor zaie gramatika arauei, zuzentasunari alegia. Eranskin gisa, oinarri-oinarrizko irizten ditudan erabilera batzuk hautatu ditut, batzuk traketsak, eta beste batzuk, egokiak.\nAgeri-ageriko yeismoak (zaia > zaila); zenbait multzo ahoskatzeko trabak: jiro, azaltxen, administrazion... (< giro, azaltzen, administrazio)\nZenbait elkarketaren ondorio diren kateak: enoa, ezpadator, eztago, ezkara, baitzaigu, bainago....\nNork kasua Izan aditzaren teldekoekin uztartuta:*Guk nekatuta gaude: era berean, erakuslearen inguruko korapiloak: *Hau gezurra dirudi\n-a / -o bereizketa aintzat hartu: Hainbat gauza, mailarik onena; irailean jaio. Partitiboarekin eragozpenik gabe (Ez dugu pospolorik)\nBeste gauza (bat) bururatu, beste egunean...eta antzeko aldrebeskeriak. Bat zenbatzailea (Gose bat daukat!) edozertarako\nEzer (ez), inor (ez), inon (ez)....eta abarretan jaun eta jabe. Orobat mugagabearekin\nSubjuntiboak esker txarrekoak dira\nLantzean behin ahalezkoren bat txertatu eta, batez ere, oinarrizko ikasgaietan (izan / ukan bereizketa, aspektua nahiz komunztadura) eroso zabiltzala erakutsi\nDa, da, da, du, du...euskal adizkiak dira; ez bakarrak, ordea\nHitz ordenari eta galdegaiaren erabilerari erreparatu:\n* Daukagu oso azterketa zaila\nKontuz konpletiboekin: -la, -la,-la...aurreko abestia bezain burukomintsua gerta daiteke. Ahazteko arriskua dago, edota behar ez dela erabiltzeko: * Kontuz aulkiarekin, pintatu berri dagoela!\nKonparazioren inguruan maiztasun handiko esapideak era daitezke: zein baino zein...ahalik eta bizkorren eta kideekin aztertzaileen bihotzak samurtuko dituzu\nErlatibozko perpausak, premiazkoak ez badira, erne:\nBada arazo bat izugarri kezkatzen gaituela. Erraz arin daitezkeen alferrikakoak (Durangon bizi den lagun bat > Durangoko lagun bat)\nKontzesiboak (arren, ba...ere) ere esker onekoak dira, besteak beste, baina-ri atsedena emateko. Nahiz eta....egitura gaiztoagoa duzu\nEz hasi nekez bukatuko duzuna: Hain zeuden nekatuta (non)...\nHan-hemenka, pertsona eta leku-denbora erreferentzia zehatzak. Erara datorrenean, modaliazioaz baliatu (omen, antza, denez, beharbada...)\nOro har, hizkera loratuegia, artifizialtasun kutsukoa, behartua. Menpeko esaldi korapilotsuegiak, antolatzaile nahiz lotura esapide formalegiak (alabaina, nolanahi ere den, esan dezadan...)\nTankera leunagoa, ahozko erregistrotik hurbilekoa, lagunartekora (Kriston zergak) edo arduragabekeriara lerratu gabe. Perpaus motzak baina ondo josiak. Lotura arinagoak, zernahitarakoak (izan ere, gainera, hortaz...)\nLexiko zahaztugabea (gauza asko hartu, oso handia, baserriko animaliak, gizon zaharra) eta erdarakada gordinak (zaurituen zenbakia, periodikua)\nLexiko zehatza (opari asko jaso, galanta, abereak, agurea) eta adierazkorra\nErabilera urriko berba distiratsuegiak (andeatu, honari, unadura) are deigarriagoak aurreko saileko aldrebeskerien aldamenean plantatuz gero\nBeti dira aproposak eratorpenezko atzizki arruntenak (lotsati, erraztun, zientziazale...)


Batasuna gerraren hondarretan | Mundua | Berria\nNoiz sortua: 2014-10-09 00:30:00\nPalestinako gobernu berria gaur elkartuko da lehenbiziko aldiz aurrez aurre, batasuneko ituna egin eta lau hilabetera.\nGaza berreraikitzea izango da premia handieneko gaia\nHaur palestinarrak Gaza hiriko auzo batean. 50 eguneko gerrak birrinduta utzi du eskualdea, eta 100.000 lagun geratu dira etxerik gabe. MOHAMMED SABER / EFE\nBatasun nazionaleko ituna sinatu eta lau hilabetera, lehenbiziko bilera egitekoa da gaur Palestinako gobernu berria. Lehenengo aldiz, aurrez aurre elkartuko dira Rami Hamdallah lehen ministroa eta haren kabineteko kide guztiak. Premia handieneko gaiak izango dituzte hizpide; batez ere, nola aterako duten Gaza udako gerrak lagatako hondamenditik. Hala ere, esanahi berezia izango du batzarrak palestinarrak adiskidetzeko bidean.\nGazan elkartuko dira, leku esanguratsuan, gainera: Mahmud Abbasen etxean. 2007tik hutsik egon dira PAN Palestinako Aginte Nazionalaren Gazako egoitzak, Palestinako legebiltzarrarenak Zisjordanian bezalaxe. Hamas eta Al-Fatah etsaituta egon diren urteotan guztiotan, etenda egon dira politika nazionalerako organo nagusiak; nork bere lurraldea gobernatu du, elkarri traizioa egotzi diote, eta ez dute hauteskunde orokorrik egin zortzi urtean.\nOrain, horiek guztiak berriz martxan jartzea da asmoa. Palestinar askok aspalditik eskatzen zieten bi alderdi politiko nagusiei etsaikeriak gainditzeko, baina adiskidetzeko saioek huts egiten zuten behin eta berriz, batez ere alderdi bakoitza bere aginte eremuarekin konforme zegoen garaietan: Egipton Anaia Musulmanak agintera heldu zirenean, Kairoren babesean eroso zegoen Hamas; Al-Fatahi, berriz, Israelek onartutako eskumen apurrekin pozik egotea egozten zioten. Azken urtebetean, baina, biak etorri dira gain behera: Hamas ohiko kideen babesik gabe geratu da, eta PANi huts egin diote Israelekin abiatutako bake negoziazioek.\nAzkenean, elkarrengana gerturatzea erabaki dute. Apirilaren 26an jakinarazi zuten batasun nazionaleko gobernua eratuko zutela, Palestinako alderdi nagusien oniritzia jasoko zuen kabinete teknokrata batekin; sei hilabeteren buruan hauteskundeetara deitu beharko zuen hark. Ekainean izendatu zituzten ministroak, eta Al-Fataheko Hamdallah ipini zuten gobernuburu.\nOrdutik, baina, oztopoak baino ez dituzte izan; nagusia, 50 eguneko gerra Israelen aurka. Hegi babesgarria operazioak birrinduta utzi du Gaza; 100.000 lagun etxerik gabe geratu dira, eta senideenean edo behin-behineko modulutan bizi dira. Egoera larria da, eta hartarako irtenbide bat topatzea izango da, oraingoz, gobernu berriaren zeregin nagusia.\nTarte honetan guztian ezin izan dute aurrez aurreko bilerarik antolatu gaiaz hitz egiteko, Israelek ez zielako baimenik ematen Gazako muga igarotzeko. Al-Fataheko ministroei ongietorri beroa egiteko eskatu die Hamasek Gazako herritarrei. «Bisita hau bihurgune garrantzitsu eta onuragarria da batasunerako bidean, eta ezinbestekoa da Gaza berreraikitzeko», ohartarazi du Ahmed Jusef bozeramaileak.\nAdiskideak, ez lagunak\nBi alderdiek elkarren beharra dute: Hamas gabe, PANek ez dauka Gazan esku hartzeko aukerarik, eta palestinar asko ditu aurka; Hamasi, berriz, ez diote aitorpen txikiena ere egingo nazioartetik Al-Fatah alboan ez badauka. Hala ere, iraganeko susmo txarrek irauten dute oraindik: Abbas, esaterako, ziur da Hamas bera hiltzen saiatu izan dela, eta esan izan du ez dela Gazara itzuliko erresistentzia islamikoko mugimenduak bertako agintea utzi arte. Azken hilabeteotan Al-Fatahek gogor egin dio Hamasi palestinarren bozeramaile nagusi izaten utz diezaion, eta ez dio onartzen Israelen aurkako gerra irabazi duela esatea, gazatar askok horregatik babesten duten arren.\nIsraeldik ere ohiko gerrak jarraitzen du. Tel Avivek nekez baino ez die ministroei baimena eman muga igarotzeko, eta orain arteko okupazio politikei eutsi die, palestinarren lurrak hartuz Zisjordanian eta Jerusalem ekialdean. Aste honetan bertan, Europako Batasunaren eta AEBen gaitzespena eragin du Israelgo Gobernuak, jakinarazi baitu 2.600 etxebizitza berri egingo dituela Jerusalem ekialdeko Givat Hamatos kolonian. Nazioarteko araudien arabera, legez kanpokoak dira Israelek lurralde okupatuetan eraikitzen dituen etxeak, eta auzi horrengatik hainbat bake prozesuk egin dute huts. Palestinarren sektore batek Nazioarteko Justizia Auzitegira jotzeko eskatzen dio PANi, baina hark ez du, oraingoz, horretarako urratsik egin; itxura batean, AEBak eta Israelen nazioarteko aliatu nagusiak ez haserretzearren.\nDatorren asteburuan Gaza berreraikitzeko nazioarteko emaileen konferentzia egingo dute Kairon. Mundu osoko gobernuetako ordezkariak bilduko dira han, baita Gazan eraikuntza kontratuak lortzeagatik lehiatuko diren dozenaka enpresa pribatu ere. AEBek 700 milioi dolarreko donazioa agindu dute —550 milioi euro inguru—; eta hori ekarpen handiegia da palestinarrentzat, ihes egiteko uzteko.\nIsrael kontu eske Suediari, Palestina babesteagatik


Taldea - Grupo Empresarial Larrión\nGrupo Empresarial Larrión altzairu-ebaketa, kable eta elektronika sektoreetan ibilbide luzea duten sei enpresa-erakundek osatutako taldea da. Gure egoitza nagusia Nafarroan dago, baina presentzia dugu Euskal Autonomia Erkidegoan eta Madrilenere.\nSektore horietan estatuan erreferente izateko eta nazioartean presentzia izateko sinergiak lortzeko helburuarekin sortu da taldea, zerbitzu global bikaina eta bezeroei egokitutakoa eskainiz.\nTeknologia berriena txertatuz eta bere langileen garapen profesionala ziurtatuz, Grupo Empresarial Larrión taldeak enpresa-talde sendo eta kaudimenduna bihurtu nahi du, bere merkatuetan aitzindari izango dena negozio-dibisio guztietan.\n200 langile baino gehiagoko plantillarekin, Grupo Empresarial Larrión taldeak ibilbide luzeko enpresak ditu, 20 urtetik gorako esperientzia dutenak eta euren merkatuetan indartsuak direnak, ematen dituzten produktuak eta zerbitzuak eta ingurumena eta langileak zaintzeko ikuspena etengabe hobetzeko konpromisoari eusteko orduan bat datozenak.\nGrupo Empresarial Larrión taldeak talentu gaztearen aldeko eta kirol gutxiengodunen aukerak ugaltzearen aldeko apustua egin du, Nafarroako Lakarri Arku Eskolari eta Irati Zurbano arku-tiroko etorkizun oparoko gazteari laguntza eskainita.\nLakarri kluba Eguesibarren dago. 8 eta 16 urte bitarteko ume eta gazteentzako arku-tiroko eskola da eta metodologia parte-hartzailea, dinamikoa eta jostagarria erabiltzen du. Grupo Empresarial Larrion taldeak balio horiek babesten ditu.\nIrati Zurbanok, 21 urteko arkulari nafar eta kirol horretan etorkizun oparoa duenak, Grupo Empresarial Larrión taldearen babesa du materialak erosteko eta lehiaketako bidaia-kostuei aurre egiteko. Zurbano Espainiako txapeldun izan zen 14 urterekin eta urrezko domina lortu zuen Europen Archery Festival lehiaketan. 2018ko irailean Munduko Txapelketan hartu du parte Italian, eta 19. postuan sailkatu zen.\nCookieen politika |


Gailuei eragiten dien epidemia | EIBZko liburutegia\nGailuei eragiten dien epidemia\n2015/06/15 -n Amaia-kargitaratuta\nIker Tubia / 2015-06-10 / 610 hitz\nUrtetik urtera, gora egin dute ordenagailu, sakelako eta antzerako gailu elektronikoen aurkako erasoek. Helburuak ere aldatu egin dira. Ordenagailua hondatzea izaten zen xede nagusia lehen. Orain, normalean, negozioa dago tartean: datuen ebasketaren bidez, batik bat. Ordenagailuetan bezala, sakelakoetan ere neurriak hartu behar dira.\nGeroz eta gehiago dira gailu elektronikoak. Geroz eta jende gehiagoren eskuetan daude. Geroz eta gehiago dira gailu horiek biltzen dituzten datuak. Horregatik, geroz eta gehiago dira gailu horietan eragiteko sortzen diren malwareak —kalte egiteko programak—. Munduan zabalduen dauden antibirus konpainiek erasoen gorakadaz ohartarazi dute hainbat txostenen bidez. Adituek ere antzeman dute gorakada hori. Dena den, neurriak har litezke.\nKaspersky da ohartarazpen hori egin duten enpresetako bat. Konpainiaren datu batzuk jarri ditu arazoa agerian uzteko. 2015eko lehenbiziko hiruhilekoan 2.205 milioi eraso baino gehiago gelditu zituzten. Iazko hiruhileko berean, aurtengo erasoen erdiak antzeman zituzten. Gainera, sakelakoetarako 103.072 programa gaizto gehiago aurkitu dituzte, eta sakelakoetako bankuetan sartzen diren 1.527 troiar berri. Eraso horien %40 Errusiatik egin ziren.\nAitzol Naberan CodeSyntax enpresako sistema administratzaileak esan duenez, albiste hori normala da, eta sakelako telefonoen gorakadarekin alderatu du: «Normala da infekzioak igotzea, gailuak gehiago diren neurrian». Igo bai, baita aldatu ere. Izan ere, lehengo birusen helburua sistema eragileetan kalteak egitea zen. «Lehen gehiago zen egin zitekeela demostratzea». Horrelakoak geroz eta gutxiago dira, baina.\nEgun birusen ohiko helburuak bi dira: datuen lapurretak edo gailua bahitu, botnet batean sartu, eta «gaiztakeriak» egiteko erabiltzea. Horrelakoetan, gailuei zonbi deitzen zaie, beste batzuek erabiltzen dituztelako. Bai datuak ebastean, baita gailuak bahitzean ere,negozioa egoten da tartean. Badira infektatutako hainbat gailu kontrolatzeko panelak saltzen dituztenak, adibidez. Edo, badira datuak itzultzearen edo ez zabaltzearen truke erreskateak eskatzen dituztenak.\nMikel Izal NUPeko Ingeniaritza Telematikoko irakasleak azaldu duenez, malwareen erabileraren aldaketak troiarren gorakada ekarri du: «Norbaitek aplikazio bat kutsatu egiten du, eta aplikazioak uste ez duzuna egiten du; beraz, funtzio ona egiten duen aplikazioak, bidenabar, informazioa ateratzen du, eta modu ezkutuan norabait bidali».\nSpyware deitzen da, aplikazio batek ageriko funtzioa betetzeaz gain, gailua zelatatzen badu. Badira ere orrialde jakin batera bideratzen duten softwareak, edo erabiltzailea zerbait kontsumitzera behartuta dirua ebasten dutenak. Adibidez, aplikazio batek SMS bat bidaltzeko aukera badu, eta SMS hori bidaltzeagatik ordaindu behar bada, aplikazioak zuzenean ebatsi egiten du, erabiltzailea konturatu gabe. «Mafiak sartu diren heinean, malwarea garatu egin da jarduera jakin baterako. Oharkabean igarotzen den malwarea da interesatzen zaiena, eta agerian zerbait ona egiten duena, denbora gehiago izateko».\nPhishing-a ere oso ohikoa da. Hau da, enpresa ezagun baten itxura duen mezu elektronikoa bidaltzea, erabiltzailearen pasahitzak lortzeko. Adibidez, Facebooken itxura duen mezu batek Facebooken itxura duen orri batera bideratu, eta, bertan, pasahitza sartzean, datu hori ebastea. «Mota horretako erasoek gora egin dute, eta azken boladan susmoa dago Icloud edo Googleren hodeiko baimenak ebasteko erabiltzen ari direla», dio Izalek. Azken boladan, Hego Euskal Herrian ustez Correos enpresak bidalitako mezu faltsuak ailegatu dira posta elektronikoetara.\nSare sozialetan ere gertatzen dira erasoak. Adibidez, urtarrilean Facebookeko milaka erabiltzaileren kontuak infektatu egin ziren, ustez Zara enpresak antolatutako zozketa batean parte hartzeagatik. Erabiltzaileek baimena ematen zuten haien kontuarekin aritzeko. Hornitzaile zerbitzuetan aplikazio batek erabiltzailearen izenean zerbait egiteko eskatzen duenean, baimen zerrenda bat ageri da. «Komeni da baimen horiek gainbegiratzea. Normalean ez dugu irakurtzen, baina hala etortzen dira infekzio gehienak, jendearen ohituretan oinarritzen baitira», ohartarazi du Naberanek.\nAzkenik, ramsonware deitutakoa dago. Hau da, behin gailuan sartuta, datuak kodetu eta bahitu egiten ditu. «Hainbat olde izan dira, eta askotan dirua eskatzen dute datuak berreskuratzeko», azaldu du Izalek.\nErasoak ordenagailuetan ez ezik, sakelakoetan ere egiten dituzte. Symantec antibirus enpresaren txosten batek dioenez, 2014an Androiderako aplikazioen ia bostena programa gaiztoak izan dira. «Kontzeptualki ez dugu ondo barneraturik telefono bat ordenagailu bat dela. Gure bizitzako zati eder bat dugu hor, eta oso erakargarriak dira datuak lapurtu nahi duen norbaitentzat».\nKategoria Berria egunkaria, Teknologia, etiketak 2015, Aitzol Naberan, Berria, Freeware, Iker Tubia, Informatika, Kaspersky, Malware, Mikel Izal, MikelIzal, Pishing, Ramsonware, Spyware, Symantec by Amaia. Gorde lotura.


COLLAMASK Valentzian erosi batetik € 49\nAurpegia maskara Collamask gaztetu arabera Valentzian\nErosi Collamask Valentzian, behar:\nErosi Collamask deskontua batekin -50%. Baldintzak mugatzen akzioak.\nNon erosi Valentzian Collamask\nIdatzi zure datu pertsonalak eskaera orria erosi maskara gaztetzen aurpegiko Collamask Valentzian prezio murriztua. Itxaron, deitu aholkularia, zure ordena krema Collamaskthe Arduraduna zurekin harremanetan jarriko da laster. Ordaintzeko agindua bakarrik jaso ondoren pakete Valentzian.\nZiur aski pertsona guztiak Valentzian, batez ere emakumeak, nahi betiere, ahalik eta zaintzeko edertasuna eta youthfulness bere aurpegia, baina, zoritxarrez, itxura aldaketa. Nahiz eta bihotzean jarraituko duzu gazte bat lasaia edo gazte bat, edertasuna, zimurrak agertzen dira, azala lehorra bihurtzen da, aldaketak bere kolore naturala.\nNola erosi aurpegia maskara Collamask Valentzian\nArrakastatsua eskuratzea Collamask erdi prezioa Valentzian (Espainia) erabiliz, eskaera orria, idatzi telefono zenbakia eta izen-abizenak, enpresaren Kudeatzailea, deitu ahal izango duzu buruzko aholkularitza erosteko eskakizunak Collamask. Ordainketa-paketeak ordaindu entrega courier edo postetxean. Zehatza prezioa bidaltzen partzelaren Collamask el correo arabera alda daiteke distantzia hiria Espainia, jakiteko prezioa aholkulari baten ondoren prozesatzeko ordena maskara Collamask aurpegia web-orri ofiziala.\nErosi ahal izateko Espainiako beste hiri batzuk Collamask\nHiria Espainia non erosi Collamask Collamask\nCollamask Madrilen Collamask Bartzelonan\nCollamask Granada Collamask Sevillan\nCollamask Malaga Collamask Tenerife\nCollamask Bilbon Collamask en Palma de Mallorca\nCollamask Alacanten Collamask en Almería\nCollamask in Aviles Collamask in Fuerteventura\nCollamask in Heron Collamask Ibiza\nCollamask Jerez de La Frontera Collamask La Coruña\nCollamask Lanzaroten Collamask Las Palmas de Gran Canaria\nCollamask Menorca Collamask Murtzian\nCollamask Reusen Collamask San Sebastian\nCollamask Santa Cruz de La Palma Collamask Santander\nCollamask Santiago De Compostela Collamask Vigo\nErabiltzaileen iritziak Collamask Valentzian\nSilvia, 34 Urte, Valencia\nOndoren dramatiko bat pisua galtzea, nire aurpegia balitz bezala onduak. Dut, nahiz eta ez zuen mantendu edateko erregimena, baina azala lehorra izan zen, apur bat drooped, zimurrak agertzen dira. Prezioa hau da, figura eder bat izan dut, ez da pozik, beraz, izan dut prestatzen oldarkorra arnas-teknikak. Baina, ondoren, azterketa, cosmetologist iradoki ez presarik eta erabili maskara Collamask. Gogoz adostu dut, ez zuen zenbatu nahi den emaitza, baina, hilabeteko epean nintzen oso pozik eragina zen, eta eskertzen duten estetika konbentzitu ez dit egin injekzio.\nDinda, 32 Urte, Valencia\nAdina, zalantzarik gabe, bere bidesaria hartzen, baina kalitatea zaindu ahal luzatzeko youthfulness azala, eta nik, gisa cosmetologist, ondo jakitun da. Neure burua, I aukeratu krema collamask aurpegia zaintzeko, ere gomendatzen dut zure bezeroei. Ez dut gomendatzen edonork hasteko gaztetatik egin edertasun plano edo azpian joan zirujau labana – tresna on bat eman dezake azala bigarren gazteria!\nGaztetzen begiak inguruan azala\nArnas inguruan azala, begiak: teknika onena.\nLaser aurpegiko gaztetzen: prozedura eta berrikuspen\nLaser aurpegiko arnas – modu zimurrak kentzeko, egin azala osasuntsu, supple, nahiz eta azalaren tonua. Jakiteko nola prozedura, adierazpenak eta contraindications\nOsokoari azala gaztetzen\nOsokoari gaztetzen aurpegiko da gehien metodo modernoak paratu emakumeek borroka luzapena gazteria.\nOrdena Valentzian Collamask


Garai bateko erromesaldiaren kronika | Lezoko Portua\nPosted on abuztua 25, 2020 by lezokoportua\n“Debotoen itzulera”. Fotografia: Lezoko Gurutze Doitsuari euskal-ereserkia, 1919.\nHemen doakizuen idatzitxoa Koldo Mitxelena Kulturunearen liburutegiko hemerotekan aurkitu nuen, eta lezoarron aipamena egiten duenez, Lezoko Portuaren leiho honetara ekartzea deliberatu dut.\nErromesaldiaz dioenaz oroituz, nire haurtzaroa datorkit burura eta urte gutxian Lezoko elizak izan duen izugarrizko aldaketa.\nOroitzen naiz gure haurtzaroan Gurutze Santuaren mirariekiko sinesgarritasun izugarriaz, eta elizako sakristia “mirariengatik” esker onezko koadroz eta oroigarriz beteta zegoela —batzuek urrezko belarri nahiz begi itxura zutenak sendatuaren izen-deiturekin—, ahaztu gabetanik, elizaren barneko paretetan zintzilik zeuden pipiak jandako eta denboraren poderioz hautsez betetako makulu zaharkitu haiek. Guztiak mirarien lekukotzen adierazle.\nGogoan ditut, halaber, urtean zehar izaten ziren erromesaldiak, Mixintxoak, bederatziurrenak eta abar, eta abar, izugarrizko jendetza mugituz eta Gurutze Santu “mirarigilearen” fama eta ospea munduan zehar hedatuz. Erromesaldi horietako batean gertatutakoa aipatzen da ondorengo artikuluan.\n[EL URUMEA aldizkaria (1879-1885) / Gipuzkoako ondasunen defendatzailea / Sortzailea: Serafin Baroja / Zuzendaria: Ricardo Baroja]\nEL URUMEA (1879-9-24)\nHarpidedun batek eskatu digu lerrook sar ditzagun: … “Hil honen 21eko EL URUMEAren 74. zenbakia, nik biharamunean jaso ondoren irakurri baitut Lezoko erromesaldiaz dioena.\nZilegi bekit eliza hartan ikusi nuenaren aipamen labur bat egitea.\nElizan sartzea ezinezkoa zen, eta mukuru beteta zegoenez, aldare nagusiaren atzeko aldera eraman ninduten, bertatik, bi aldeetara dauden bi tribunekin bat egiten duen mailaditik Kristoak atabaka edota limosna-kutxatxoa duen oinetara iritsi ahal izateko.\nMeza bukatu aurretik hauetako batean jarri nintzen, eta bukatu eta gero, sakristaua etorri zen aldare aurrera, gurutze bat eskuetan zekarrela, erromesek muin eman ziezaioten. Erromesek berehala gainezkatu zuten presbiterio osoa eta gurutzearen gainera erori zen jendetza hura guztia, sarri sakristauari gurutzea eskuetatik kentzeraino.\nEz dut sekula halako desordenurik ikusi eliza batean. Jendetza haren artean iruditu zitzaidan ikustea gizon batek nola lapurtu nahi zion emakume bati soinean zeraman tokilla. Desordenu hori ekidin zitekeen eskaileren oinetan burdin hesi baxu batek alboetan bi ate edukiko balitu jendea batetik sartzeko eta gurutzeari muin eman ondotik bestetik irteteko; edota alderantziz, sakristauak banan bana eman dezala muin ematera gurutzea, burdin hesiaren beste aldetik.\nZiurtatu didatenez elizaren atarian jasotako dirutza ongintzara bideratuko da, hau da, adineko eta ezindutako apaizei laguntzeko alegia”.\nPost hau Hasiera atalera eta argazki zaharrak,erlijioa,erromesaldiak,gizartea,Gurutze Santua,historia,ohiturak laburpen hitzekin lezokoportua-k bidalia da. Gogokoetara gehitzeko lotura iraunkorra.


Elgetako baserritarren eta artisauen azoka irailaren 23an izango da - Elgeta - 2017-09-23 - Goiena.eus\nLarraitz Zeberio Lekuona 2017-09-01 08:00\nIazko baserritarren azokako bi postu.\nHamalau postu izan zituen iaz baserritarren azokak. Frutarekin, barazkien eta jakiekin hamar postu egon ziren eta artisau lanekin hiru. Seigarren mailako ikasleen postua izan zen hamalaugarrena.\nAurten ere antzerako kopuruetan ibiltzea aurreikusten dute udaletxean. "Iazko parte-hartzaileei gutun bana bidali zitzaien uztailean eta hasi dira izena ematen", adierazi dute antolaketa taldetik. Jakinarazi dute interesatuek zabalik dutela izen-ematea. Azoka amaierako bazkaria, aurten, El Rincon de Lola tabernan izango da.\nIntxortako igoera ere jokoan\nBaserritarren azokarekin batera izango da, aurten ere, Intxortako igoera. Eguneko kirol hitzordua izaten da. Ikusmin handia sortzen du herrian eta parte-hartzaile kopurua handituz doa urtetik urtera. Azoka 10:30ean hasiko da. Lasterketa, berriz, 11:00etan jokatuko da.\nEgunean bertan 10:20an zabalduko dute izenematea plazan. Hiru kategoria izango dira: 16 urtetik gorakoena, 12 eta 16 urte artekoena eta 12 urtera artekoena. Gazteenen kasuan igoera Salbadorrera izango da.\nIaz hamabi lagunek hartu zuten parte nagusien lasterketan eta beste dozena batek 12 urtetik azpikoetan. Neska-mutikoetan Unai Eguren izan zen azkarrena eta nagusietan Iñaki Egizabal. Egizabalek 18'31'' egin zuen. Marka berria ezartzeko, dena den, Eleder Lozanoren denbora da hobetu beharrekoa. Marka hori 16'14'' da eta 2015ekoa da.\nUdalak emakumezkoen parte hartzea bultzatu gura du eta lasterketa mistoa deituko du berriz. Iaz Marta Barrachina izan zen emakume azkarrena. Bere denbora 47'59''.


Prebentzioa eta segurtasuna | Bycam\nBycam daramatza segurtasunaren alde lan egiten, izan ere, lan-arriskuen prebentzioan goi mailako prestakuntza daukaten hainbat teknikari kontratatu ditu. Horri esker, enpresaren jardueretan sortzen diren segurtasun eta osasun arazoei modu zuzen, tekniko eta profesionalean aurre egin ahal izan diegu.\nOndorioz, Bycam Prebentzio Sistema propioa dauka. Horrek ardura, jarduera protokolo eta baliabide guztiak (giza baliabideak eta materialak) zehazten ditu, enpresak gauzatzen dituen ekintza guztietan segurtasuna bermatu asmoz.\nBycam prebentzio kulturari bultzada definitiboa emateko, AENOR entitateak gure enpresetako Lan Arriskuen Prebentzio sistemak egiaztatu ditu OHSAS 18001:2007 "Laneko segurtasun eta osasunaren kudeaketa sistemak" estandarraren bitartez. Estandar hori betetzea boluntarioa da eta Legeak eskatzen dizkigun arauzko ziurtagirien osagarria da.


«Osamari buruzko egiak eta gezurrak» • ZUZEU\nAEBetako presidente Barack Obamak astelehen goizaldean iragarri zuenez, 2001eko irailaren 11ko atentatuetan, eta urtetan, beste herrialde askotan, milaka zibil hiltzea leporatu zaion Osama bin Laden goizalde horretan bertan hil zuten. Horrek askorengan lasaitua eragin du, beste batzuk Al Kaeda erakundearen etorkizunari buruz eztabaidatzen hasi dira, eta bada iragarpena bera eta atzean dagoena guztiz zalantzan jartzen duenik ere. M. Rafic Soormally da horietako bat. Pakistan Observer egunkariko artikulu batean adierazi duenez, Bin Laden duela hamar urte hil zen, eta ez dago irailaren 11ko atentatuen erantzulea izan zirela frogatzerik.\nEz da halako teoriak zabaltzen diren lehenengo aldia, 2001ean bertan zenbait adituk esan baitzuten George Bushen gobernuak irailaren 11ko atentatuak gertatu baino lehen bazeukala eraso hori egiteko asmoaren berri eta ez zuela eragotzi. Saudi Arabia eta AEBak nahastuta zeudela ere aipatu zuten, eta Kongresuak egindako ikerketa batean hipotesi horiek ere aztertu zituzten, baina azkenean alde batera utzi zituzten. «Bin Laden Afganistanen eta beste edonon haien terrorea [AEBena] justifikatzeko propagandaren ardatza izan da», Rafic Soormallyren ustez. «Estatubatuarren aliatua zen, eta Afganistanen sobietarren aurka borrokatu ziren gainerako mujahidinak bezala, CIAko soldatadunen zerrendan zegoen. Zerrenda horri Al Kaeda (Basea) deitu zitzaion», nabarmendu du. Are gehiago, Al Kaeda erakundea berez ez dela existitzen adierazi du: «Erakunde errepublikanoak eta demokratak existitzen dira; Al Kaeda, ordea, ez. Baina Mendebaldeko Europak izen hori hamarkada batez erabili du, propaganda asmo hutsarekin. [..]\nGaruna Kontrolatzeko Tavistock Institututik ateratako Mendebaldeko Europaren gezur sionista da [Londresen kokatutako Giza Harremanei buruzko Tavistock Institutuaz ari da, gobernuz kanpoko erakunde bat da]». «Zantzu gehienek eta irailaren 11ko operazioaren sofistikazioak berak adierazten dute barruko lan bat izan zela, idazle eta ingeniari askok baieztatu duten bezala». Bestetik, AEBek teknologia sofistikatua izanda eta NATOko aliatuen zein Pakistango Gobernuaren laguntza izanda, Rafic Soormallyri oso sinesgaitza iruditzen zaio 10 urte behar izatea Bin Laden harrapatzeko. Bere ustez, Bin Laden 2001eko abenduaren 14an hil zen, giltzurruneko eta biriketako gaitz baten ondorioz, garai hartan zenbait iturrik jakinarazi zuten bezala. Gainera, egunotan hedabideetan zabaldu den Bin Ladenen ustezko hilketari buruzko argazkia 1996ko baten muntaketa dela adierazi du. Bere ustez, Obamak arrazoi posible asko zeuzkan Bin Ladenen hilketa iragartzeko: AEBetako hurrengo hauteskundeak irabazteko akuilu gisa erabiltzea, hilketa iragarri baino bi egun lehenago Libiako presidente Muammar Gaddafiren etxearen aurka egindako bonbardaketak eragin zituen kritikak apaltzea, AEBen aliatu izandako diktadoreengandik askatzen ari diren herrialde arabiarrekin harreman berriak ezartzea edo, palestinarren arteko batasunari kalte egitea.\nAEBak, Afganistan, Al Kaeda, irailaren 11, Osama bin laden, pakistan